
VEDLEGG I

PREPARATOMTALE

[image: BT_1000x858px]Dette legemidlet er underlagt særlig overvåking for å oppdage ny sikkerhetsinformasjon så raskt som mulig. Helsepersonell oppfordres til å melde enhver mistenkt bivirkning. Se pkt. 4.8 for informasjon om bivirkningsrapportering.


1.	LEGEMIDLETS NAVN

Columvi 2,5 mg konsentrat til infusjonsvæske, oppløsning
Columvi 10 mg konsentrat til infusjonsvæske, oppløsning


2.	KVALITATIV OG KVANTITATIV SAMMENSETNING

Columvi 2,5 mg konsentrat til infusjonsvæske, oppløsning

Hvert hetteglass på 2,5 ml konsentrat inneholder 2,5 mg glofitamab i en konsentrasjon på 1 mg/ml.

Columvi 10 mg konsentrat til infusjonsvæske, oppløsning

Hvert hetteglass på 10 ml konsentrat inneholder 10 mg glofitamab i en konsentrasjon på 1 mg/ml.

Glofitamab er et humanisert anti-CD20 og anti-CD3 bispesifikt monoklonalt antistoff produsert i ovarieceller hos kinesisk hamster (CHO) ved rekombinant DNA-teknologi.

[bookmark: _Hlk178451464]Hjelpestoff med kjent effekt

Hvert 2,5 ml hetteglass med Columvi inneholder 1,25 mg (0,5 mg/ml) polysorbat 20.
Hvert 10 ml hetteglass med Columvi inneholder 5 mg (0,5 mg/ml) polysorbat 20.

For fullstendig liste over hjelpestoffer, se pkt. 6.1.


3.	LEGEMIDDELFORM

Konsentrat til infusjonsvæske, oppløsning (sterilt konsentrat)

Fargeløs, klar løsning med en pH på 5,5 og en osmolalitet på 270-350 mosm/kg.


4.	KLINISKE OPPLYSNINGER

4.1	Indikasjon(er)

Columvi, i kombinasjon med gemcitabin og oksaliplatin, er indisert for behandling av voksne pasienter med residiverende eller refraktært diffust storcellet B‑cellelymfom (DLBCL NOS (not otherwise specified)), og som ikke er kandidater for autolog stamcelletransplantasjon (ASCT).

Columvi som monoterapi er indisert for behandling av voksne pasienter med residiverende eller refraktært diffust storcellet B-celle-lymfom (DLBCL), etter to eller flere linjer med systemisk terapi.


4.2	Dosering og administrasjonsmåte

Columvi må kun administreres under tilsyn av helsepersonell med erfaring i diagnostisering og behandling av kreftpasienter som har tilgang til egnet medisinsk støtte for å håndtere alvorlige reaksjoner forbundet med cytokinfrigjøringssyndrom (CRS) og immuneffektorcelle-assosiert nevrotoksisitetssyndrom (ICANS).

Minst 1 dose tocilizumab for bruk i tilfelle CRS må være tilgjengelig før infusjon av Columvi ved syklus 1 og 2. Tilgang til en ekstra dose tocilizumab innen 8 timer etter bruk av forrige tocilizumab-dose må sikres (se pkt. 4.4.).

Forbehandling med obinutuzumab

Alle pasienter i studie NP30179 og i studie GO41944 (STARGLO) ble gitt en enkeltdose på 1000 mg obinutuzumab som forbehandling på syklus 1 dag 1 (7 dager før oppstart av behandling med Columvi) for å senke de sirkulerende og lymfoide B-cellene (se tabell 2, Forsinkede eller glemte doser, og pkt. 5.1). 

Obinutuzumab ble administrert som en intravenøs infusjon med 50 mg/t. Infusjonshastigheten ble økt i trinn på 50 mg/t hvert 30. minutt til maksimalt 400 mg/t.

Se forskrivningsinformasjonen for obinutuzumab for fullstendig informasjon om premedisinering, forberedelse, administrering og behandling av bivirkninger av obinutuzumab.

Premedisinering og profylakse

Cytokinfrigjøringssyndrom-profylakse 
Columvi skal gis til godt hydrerte pasienter. Anbefalt premedisinering for CRS (se pkt. 4.4) er skissert i tabell 1.

Tabell 1. Premedisinering før infusjon med Columvi 

	Behandlingssyklus (dag)
	Pasienter som trenger premedisinering
	Premedisinering
	Administrasjon

	Syklus 1 (Dag 8, Dag 15);
Syklus 2 (Dag 1); 
Syklus 3 (Dag 1)
	Alle pasienter
	20 mg deksametason1 intravenøst
	Fullført minst 1 time før infusjon med Columvi

	
	
	Smertestillende / febernedsettende oralt2
	Minst 30 minutter før infusjon med Columvi

	
	
	Antihistamin3
	

	Alle påfølgende infusjoner
	Alle pasienter 
	Smertestillende / febernedsettende oralt2
	Minst 30 minutter før infusjon med Columvi

	
	
	Antihistamin3
	

	
	Pasienter som opplevde CRS ved tidligere dose 
	20 mg deksametason1,4 intravenøst
	Fullført minst 1 time før infusjon Columvi


1 Hvis pasienten har en intoleranse for deksametason eller deksametason ikke er tilgjengelig, administrer 100 mg prednison/prednisolon eller 80 mg metylprednisolon. 
2 For eksempel 1000 mg paracetamol.
3 For eksempel 50 mg difenhydramin.
4 Skal administreres i tillegg til premedisineringen som kreves for alle pasienter.

Infeksjonsprofylakse
Profylakse anbefales for å redusere risikoen for infeksjon (se pkt. 4.4).

Vurder profylakse mot cytomegalovirus (CMV), herpes, pneumocystis jirovecii-pneumoni og andre opportunistiske infeksjoner hos pasienter med økt risiko (se pkt. 4.8).

Dosering

Dosering av Columvi begynner med en opptrappende doseringsplan (utformet for å redusere risikoen for CRS), som fører til den anbefalte dosen på 30 mg.

Doseopptrappingsplan for Columvi som monoterapi
Columvi må gis som en intravenøs infusjon i henhold til doseopptrappingsplanen som fører til anbefalt dose på 30 mg (som vist i tabell 2), etter fullført forbehandling med obinutuzumab på syklus 1 dag 1. Hver syklus er 21 dager.

Tabell 2. Doseopptrappingsplan for Columvi monoterapi for pasienter med residiverende eller refraktær DLBCL

	Behandlingssyklus, dag
	Dose med Columvi
	Varighet av infusjon

	Syklus 1
(Forbehandling og opptrappingsdose)
	Dag 1
	Forbehandling med obinutuzumab 1 000 mg1 

	
	Dag 8
	2,5 mg 
	4 timer2

	
	Dag 15
	10 mg 
	

	Syklus 2
	Dag 1
	30 mg 
	

	Syklus 3 til 12
	Dag 1
	30 mg
	2 timer3

	1 Se “Forbehandling med obinutuzumab” beskrevet ovenfor.
2 For pasienter som opplever CRS med tidligere dose av Columvi, kan varigheten av infusjonen forlenges opptil 8 timer (se pkt. 4.4).
3 Etter den behandlende legens skjønn, dersom den forrige infusjonen ble godt tolerert. Dersom pasienten opplevde CRS med en tidligere dose, bør infusjonsvarigheten opprettholdes på 4 timer.



Doseopptrappingsplan for Columvi i kombinasjon med gemcitabin og oksaliplatin
Columvi skal administreres som en intravenøs infusjon i henhold til doseopptrappingsplanen som fører til anbefalt dose på 30 mg (som vist i tabell 3), etter fullført forbehandling med obinutuzumab på syklus 1 dag 1. 

Columvi gis i kombinasjon med gemcitabin og oksaliplatin i syklus 1‑8 og som monoterapi i syklus 9‑12. Hver syklus er 21 dager.

Tabell 3. Doseopptrappingsplan for Columvi i kombinasjon med gemcitabin og oksaliplatin for pasienter med residiverende eller refraktært DLBCL

	Behandlingssyklus, dag
	Dose med Columvi (infusjonsvarighet)
	Dose med gemcitabin
	Dose med oksaliplatin

	Syklus 1
(forbehandling og opptrappingsdose)
	Dag 1
	Forbehandling med obinutuzumab 1 000 mga 

	
	Dag 2
	
	1 000 mg/m2  b 
	100 mg/m2  b

	
	Dag 8
	2,5 mg (4 timer)c 
	
	

	
	Dag 15
	10 mg (4 timer)c 
	
	

	Syklus 2
	Dag 1
	30 mg (4 timer)c,d 
	1 000 mg/m2  b, d 
	100 mg/m2  b, d

	Syklus 3 til 8
	Dag 1
	30 mg (2 timer)d, e 
	1 000 mg/m2  b, d 
	100 mg/m2  b, d

	Syklus 9 til 12
	Dag 1
	30 mg (2 timer)e 
	
	


a Se "Forbehandling med obinutuzumab", beskrevet ovenfor.
b Syklus 1‑8: Administrer gemcitabin før oksaliplatin. 
c For pasienter som opplever CRS med forrige dose av Columvi, kan varigheten av infusjonen forlenges opp til 8 timer (se pkt 4.4). 
d Syklus 2-8: Administrer Columvi før gemcitabin og oksaliplatin. Gemcitabin og oksaliplatin kan gis på dag 1 eller 2.
e Varigheten av infusjonen kan reduseres til 2 timer etter behandlende leges vurdering, dersom forrige infusjon ble godt tolerert. Hvis pasienten opplevde CRS med en tidligere dose, bør varigheten av infusjonen opprettholdes på 4 timer. 

Pasientovervåking
	Når Columvi gis som monoterapi, må pasienter overvåkes for tegn og symptomer på potensiell CRS under alle infusjoner med Columvi og i minst 10 timer etter fullført infusjon av den første Columvi-dosen (2,5 mg i syklus 1 dag 8) (se pkt. 4.8.).
	Når Columvi gis i kombinasjon med gemcitabin og oksaliplatin, må pasienter overvåkes for tegn og symptomer på potensiell CRS under alle infusjoner med Columvi og i 4 timer etter fullført infusjon av den første Columvi-dosen (2,5 mg i syklus 1 dag 8) (se pkt. 4.8.).

Pasienter som opplevde CRS grad ≥ 2 med sin tidligere infusjon bør overvåkes etter fullført infusjon (se tabell 4 i pkt. 4.2.).

Alle pasienter må overvåkes for tegn og symptomer på CRS og immuneffektorcelle-assosiert nevrotoksisitetssyndrom (ICANS) etter administrering av Columvi.

Alle pasienter må veiledes om risiko, tegn og symptomer på CRS og ICANS og rådes til å kontakte helsepersonell umiddelbart dersom de på noe tidspunkt opplever tegn og symptomer på CRS og/eller ICANS (se pkt. 4.4.).

Behandlingens varighet
Behandling med Columvi monoterapi anbefales i maksimalt 12 sykluser eller inntil sykdomsprogresjon eller uhåndterlig toksisitet, avhengig av hva som som oppstår først. Hver syklus er 21 dager.

Behandling med Columvi i kombinasjon med gemcitabin og oksaliplatin anbefales i 8 sykluser, etterfulgt av 4 sykluser med Columvi monoterapi, dvs. maksimalt 12 sykluser med Columvi totalt eller inntil sykdomsprogresjon eller uhåndterlig toksisitet, avhengig av hva som oppstår først. Hver syklus er 21 dager.

Forsinkede eller glemte doser
Under doseringsopptrapping (ukentlig dosering):
	Etter forbehandling med obinutuzumab, dersom Columvi 2,5 mg-dosen er forsinket med mer enn 1 uke, gjenta da forbehandling med obinutuzumab.

	Etter Columvi 2,5 mg dose eller 10 mg dose, dersom det er et Columvi-behandlingsfritt intervall på 2 til 6 uker, gjenta da den siste tolererte Columvi-dosen og gjenoppta den planlagte doseopptrappingen.

	Etter Columvi 2,5 mg dose eller 10 mg dose, dersom det er et Columvi-behandlingsfritt intervall på mer enn 6 uker, gjenta da forbehandling med obinutuzumab og Columvi-doseringsopptrapping (se syklus 1 i tabell 2 og tabell 3).

Etter syklus 2 (30 mg dose): 
	Dersom det er et Columvi-behandlingsfritt intervall på mer enn 6 uker mellom syklusene, gjenta da forbehandlingen med obinutuzumab og Columvi-opptrappingsdoseringen (se syklus 1 i tabell 2 og tabell 3), og gjenoppta deretter den planlagte behandlingssyklusen (30 mg dose).

Doseendringer
Ingen dosereduksjoner av Columvi anbefales.

Håndtering av cytokinfrigjøringssyndrom

CRS bør identifiseres basert på den kliniske presentasjonen (se pkt. 4.4 og 4.8). Pasienter bør evalueres for andre årsaker til feber, hypoksi og hypotensjon, som infeksjoner eller sepsis. Hvis det er mistanke om CRS, bør det behandles i henhold til CRS-anbefalingene basert på American Society for Transplantation and Cellular Therapy (ASTCT) konsensusgradering i tabell 4.

Tabell 4. ASTCT CRS-gradering og veileder til håndtering av CRS

	Grad1
	Håndtering av CRS
	For neste planlagte infusjon med Columvi

	Grad 1
Feber ≥ 38 C
	Hvis CRS oppstår under infusjon:
	Avbryt infusjonen og behandle symptomer
	Start infusjonen på nytt med langsommere hastighet når symptomene forsvinner
	Hvis symptomene gjentar seg, avbryt pågående infusjon

Hvis CRS oppstår etter infusjon:
	Behandle symptomer

Hvis CRS varer mer enn 48 t etter symptomatisk behandling:
	Vurder kortikosteroider3 
	Vurder tocilizumab4 

For CRS med samtidig ICANS, se tabell 5.
		Påse at symptomene er borte i minst 72 timer før neste infusjon
	Vurder langsommere infusjonshastighet2

	Grad 2
Feber ≥ 38 C og/eller hypotensjon som ikke krever vasopressorer og/eller hypoksi som krever lavstrøms oksygen via nesekanyle eller blow-by
	Hvis CRS oppstår under infusjon:
	Avbryt pågående infusjon og behandle symptomer
	Administrer kortikosteroider3 
	Vurder tocilizumab4 

Hvis CRS oppstår etter infusjon:
	Behandle symptomer
	Administrer kortikosteroider3 
	Vurder tocilizumab4 

For CRS med samtidig ICANS, se tabell 5.
		Påse at symptomene er borte i minst 72 timer før neste infusjon
	Vurder langsommere infusjonshastighet2
	Overvåk pasienter etter infusjon5

	For Grad 2: Bruk av tocilizumab
Ikke overskrid 3 doser tocilizumab i løpet av en 6 ukers periode.

Hvis ingen tidligere bruk av tocilizumab eller hvis 1 dose tocilizumab ble brukt i løpet av de siste 6 ukene:
	Administrer første dose tocilizumab4
	Hvis ingen bedring innen 8 timer gis andre dose tocilizumab4
	Etter 2 doser tocilizumab, vurder alternativ anticytokinbehandling og/eller alternativ immunsuppressiv behandling

Hvis 2 doser tocilizumab ble brukt i løpet av de siste 6 ukene:
	Administrer kun én dose tocilizumab4
	Hvis ingen bedring innen 8 timer, vurder alternativ anticytokinbehandling og/eller alternativ immunsuppressiv behandling

	Grad 3
Feber ≥ 38 C og/eller hypotensjon som krever vasopressor (med eller uten vasopressin) og/eller hypoksi som krever høystrømsoksygen via nesekanyle, ansiktsmaske, non-rebreather-maske eller Venturi-maske
	Hvis CRS oppstår under infusjon:
	Avbryt pågående infusjon og behandle symptomer
	Administrer kortikosteroider3 
	Administrer tocilizumab4 

Hvis CRS oppstår etter infusjon:
	Behandle symptomer
	Administrer kortikosteroider3 
	Administrer tocilizumab4 

For CRS med samtidig ICANS, se tabell 5.
		Påse at symptomene er borte i minst 72 timer før neste infusjon
	Vurder langsommere infusjonshastighet2
	Overvåk pasienter etter infusjon5
	Hvis Grad ≥ 3 CRS gjentar seg ved påfølgende infusjon, stopp infusjonen umiddelbart og seponer Columvi permanent

	Grad 4
Fever ≥ 38 C og/eller hypotensjon som krever flere vasopressorer (unntatt vasopressin) og/eller hypoksi som krever oksygen ved positivt trykk (f.eks. CPAP, BiPAP, intubasjon og mekanisk ventilasjon)
	Hvis CRS oppstår under infusjon eller etter infusjon:
	Seponer permanent Columvi og behandle symptomer
	Administrer kortikosteroider3 
	Administrer tocilizumab4 

For CRS med samtidig ICANS, se tabell 5.

	For Grad 3 og Grad 4: Bruk av tocilizumab
Ikke overskrid 3 doser tocilizumab i løpet av en 6 ukers periode.

Hvis ingen tidligere bruk av tocilizumab eller hvis 1 dose tocilizumab ble brukt i løpet av de siste 6 ukene:
	Administrer første dose tocilizumab4
	Hvis ingen bedring innen 8 timer eller rask progresjon av CRS, administrer andre dose tocilizumab4
	Etter 2 doser tocilizumab, vurder alternativ anticytokinbehandling og/eller alternativ immunsuppressiv behandling

Hvis 2 doser tocilizumab ble brukt i løpet av de siste 6 ukene:
	Administrer kun én dose tocilizumab4
	Hvis ingen bedring innen 8 timer eller rask progresjon av CRS, vurder alternativ anticytokinbehandling og/eller alternativ immunsuppressiv behandling

	1 American Society for Transplantation and Cellular Therapy (ASTCT) konsensusgraderingskriterier (Lee 2019).
2 Infusjonsvarigheten kan forlenges med opptil 8 timer, avhengig av den aktuelle syklusen (se tabell 2).
3 Kortikosteroider (f.eks. 10 mg intravenøs deksametason, 100 mg intravenøs prednisolon, 1-2 mg/kg intravenøs metylprednisolon per dag, eller tilsvarende).
4 Tocilizumab 8 mg/kg intravenøst (ikke overstig 800 mg), som administrert i studie NP30179.
5 Se pkt 4.8 for frekvens og tid til grad ≥ 2 CRS oppstår etter 10 mg og 30 mg doser av Columvi.



Håndtering av immuneffektorcelle-assosiert nevrotoksisitetssyndrom (ICANS)
Ved første tegn på ICANS, basert på type og alvorlighetsgrad, vurder støttebehandling, nevrologisk vurdering og å holde tilbake Columvi (se tabell 5). Eliminer andre årsaker til nevrologiske symptomer. Hvis det mistenkes ICANS bør det håndteres i henhold til anbefalingene i tabell 5.
Tabell 5. Gradering av ICANS og veiledning for håndtering

	Grad1
	Symptomer2
	Håndtering avICANS

	
	
	Samtidig CRS
	Ikke samtidig CRS

	Grad 1
	ICE3-score 7-9

Eller nedsatt bevissthetsnivå4: spontan oppvåkning
		Håndter CRS i henhold til tabell 4.
	Etter legens bedømmelse: Overvåk nevrologiske symptomer og vurder nevrologisk undersøkelse og evaluering.

		Etter legens bedømmelse: Overvåk nevrologiske symptomer og vurder nevrologisk undersøkelse og evaluering


	
	
	Hold tilbake Columvi inntil ICANS går over.

Vurder ikke-sederende, antiepileptikum/krampeløsende legemidler (f.eks. levetiracetam) for anfallsprofylakse.

	Grad 2
	ICE3-score 3-6

Eller nedsatt bevissthetsnivå4: våkner av stemmer
		Administrer tocilizumab i henhold til tabell 4 for håndtering av CRS.
	Hvis det ikke blir bedring etter oppstart av tocilizumab, administrer deksametason5 10 mg intravenøst hver 6. time hvis pasienten ikke allerede behandles med andre kortikosteroider. Fortsett deksametason til tilbakegang til grad 1 eller lavere, og reduser deretter dosen gradvis.
		Administrer deksametason5 10 mg intravenøst hver 6. time. 
	Fortsett bruk av deksametason til tilbakegang til grad 1 eller lavere, og reduser deretter dosen gradvis.


	
	
	Hold tilbake Columvi inntil ICANS går over.

Vurder ikke-sederende, antiepileptikum/krampeløsende legemidler (f.eks. levetiracetam) for anfallsprofylakse. Vurder nevrologisk konsultasjon og andre spesialister for videre evaluering, ved behov.

	Grad 3
	ICE3-score 0-2

Eller nedsatt bevissthetsnivå4: våkner kun av berøringsstimuli;

Eller anfall4, enten:
	alle typer klinisk anfall, fokale eller generaliserte, som går over raskt, eller
	ikke-konvulsive anfall på elektroencefalogram (EEG) som går over med intervensjon;

Eller økt intrakranielt trykk: fokalt/lokalt ødem ved nevroimaging4

		Administrer tocilizumab i henhold til tabell 4 for CRS-håndtering.
	I tillegg, administrer deksametason5 10 mg intravenøst med den første dosen tocilizumab, og gjenta dosen hver 6. time, hvis pasienten ikke allerede behandles med andre kortikosteroider. Fortsett bruk av deksametason til bedring til grad 1 eller lavere, og reduser deretter dosen gradvis.
		Administrer deksametason5 10 mg intravenøst hver 6. time. 
	Fortsett bruk av deksametason til bedring til grad 1 eller lavere, og reduser deretter dosen gradvis.


	
	
	Hold tilbake Columvi til ICANS går over.
Vurder permanent seponering av Columvi for ICANS tilfeller av grad 3 som ikke viser forbedring innen 7 dager.

Vurder ikke-sederende, antiepileptikum/krampeløsende legemidler (f.eks. levetiracetam) for anfallsprofylakse. Vurder nevrologisk konsultasjon og andre spesialister for videre evaluering ved behov.

	Grad 4
	ICE3-score 0

Eller nedsatt bevissthetsnivå4, enten:
	pasienten er ikke mulig å vekke eller krever kraftige eller gjentatte berøringsstimuli for å våkne, eller
	stupor eller koma;

Eller anfall4, enten:
	livstruende vedvarende anfall (> 5 minutter), eller
	gjentatte kliniske eller elektriske anfall uten å komme ned på baseline mellom anfallene;

Eller motoriske funn4:
	dyp fokal motorisk svakhet som hemiparese eller paraparese;

Eller økt intrakranielt trykk/cerebralt ødem4, med tegn/symptomer som :
	diffust cerebralt ødem ved nevroimaging, eller
	decerebrert eller decortikert posisjon
	cranial nerve VI parese, eller
	papilleødem, eller
	Cushings triade

		Administrer tocilizumab i henhold til tabell 4 for CRS-håndtering.
	Som over, eller vurder administrering av metylprednisolon 1000 mg per dag intravenøst med den første dosen av tocilizumab, og fortsett med metylprednisolon 1000 mg per dag intravenøst i 2 eller flere dager.

		Administrer deksametason5 10 mg intravenøst hver 6. time. 
	Fortsett bruk av deksametason bedring til grad 1 eller lavere, og reduser deretter dosen gradvis.
	Alternativt, vurder administrering av metylprednisolon 1000 mg per dag intravenøst i 3 dager; deretter håndtering som ovenfor hvis bedring.


	
	
	Seponer Columvi permanent.

Vurder ikke-sederende, anfallsdempende legemidler (f.eks. levetiracetam) for anfallsprofylakse. Vurder nevrologisk konsultasjon og andre spesialister for videre evaluering etter behov. Ved økt intrakranielt trykk/cerebralt ødem, se institusjonens retningslinjer for håndtering.



1 ASTCTs konsensuskriterier for gradering av ICANS (Lee 2019).
2 Håndtering bestemmes av den alvorligste hendelsen som ikke kan tilskrives noen annen årsak.
3 Hvis pasienten kan vekkes og er i stand til å utføre immuneffektorcelle-assosiert encefalopati (ICE)-vurdering, vurder: 
Orientering (orienterer seg etter år, måned, by, sykehus = 4 poeng); 
Navngiving (navngi 3 objekter, pek f.eks. på en klokke, penn, knapp = 3 poeng); 
Følge kommandoer (f.eks. «vis meg to fingre» eller «lukk øynene og strekk ut tungen» = 1 poeng); 
Skriving (evne til å skrive en standard setning = 1 poeng); 
Oppmerksomhet (telle baklengs fra 100 i intervaller på ti = 1 poeng). 
Hvis pasienten er ikke kan vekkes og ikke er i stand til å utføre ICE-vurdering (grad 4 ICANS) = 0 poeng.
4 Kan ikke tilskrives noen annen årsak.
5 Alle referanser til administrering av deksametason er deksametason eller tilsvarende.

Spesielle populasjoner

Eldre
Ingen dosejustering er nødvendig hos pasienter 65 år og eldre (se pkt. 5.2).

Nedsatt leverfunksjon
Ingen dosejustering er nødvendig hos pasienter med mild nedsatt leverfunksjon (total bilirubin > øvre normalgrense [ULN] til ≤ 1,5  ULN eller aspartataminotransferase [ASAT] > ULN). Columvi er ikke studert hos pasienter med moderat eller alvorlig nedsatt leverfunksjon (se pkt. 5.2).

Nedsatt nyrefunksjon
Ingen dosejustering er nødvendig hos pasienter med mild eller moderat nedsatt nyrefunksjon (CrCL 30 til < 90 ml/min). Columvi er ikke studert hos pasienter med alvorlig nedsatt nyrefunksjon (se pkt. 5.2).

Pediatrisk populasjon
Sikkerhet og effekt av Columvi hos barn under 18 år er ikke fastslått. Det finnes ingen tilgjengelige data.

Administrasjonsmåte

Columvi skal kun brukes intravenøst.

Columvi må fortynnes av helsepersonell ved bruk av aseptisk teknikk før intravenøs administrering. Det skal gis som en intravenøs infusjon gjennom en separat infusjonslinje.

Columvi skal ikke gis som en intravenøs støt- (push) eller bolusdose.

For instruksjoner om fortynning av Columvi før administrering, se pkt. 6.6.

4.3	Kontraindikasjoner

Overfølsomhet overfor virkestoffet, overfor obinutuzumab, eller overfor noen av hjelpestoffene listet opp i pkt. 6.1.

For spesifikke kontraindikasjoner på obinutuzumab, se forskrivningsinformasjonen for obinutuzumab.

4.4	Advarsler og forsiktighetsregler

Sporbarhet

For å forbedre sporbarheten til biologiske legemidler skal navn og batchnummer til det administrerte legemidlet protokollføres.

CD20-negativ sykdom

Det er begrensede data tilgjengelig for behanding med Columvi hos pasienter med CD20-negativ DLBCL, og det kan være at pasienter med CD20-negativ DLBCL vil ha mindre nytte av behandlingen sammenlignet med CD20-positive DLBCL pasienter. Potensiell nytte og risiko ved behanding med Columvi hos pasienter med CD20-negativ DLBCL bør vurderes. 

Cytokinfrigjøringssyndrom (CRS)

CRS, herunder livstruende reaksjoner, er rapportert hos pasienter som har fått Columvi (se pkt. 4.8).

De vanligste symptomene på CRS var feber, takykardi, hypotensjon, frysninger og hypoksi. Infusjonsrelaterte reaksjoner kan være klinisk umulig å skille fra manifestasjoner av CRS.

De fleste CRS-hendelser skjedde etter den første dosen av Columvi. Forhøyede leverfunksjonstester (ASAT og alanintransaminase [ALAT] > 3  ULN og/eller total bilirubin > 2  ULN) samtidig med CRS er rapportert etter bruk av Columvi (se pkt. 4.8).

Pasienter i studiene NP30179 og GO41944 (STARGLO) ble forbehandlet med obinutuzumab 7 dager før oppstart av behandling med Columvi for å redusere sirkulerende og lymfoide B-celler. Alle pasienter skal premedisineres med et febernedsettende middel, antihistamin og et glukokortikoid (se tabell 1).

Minst 1 dose tocilizumab for bruk i tilfelle CRS må være tilgjengelig før infusjon av Columvi ved syklus 1 og 2. Tilgang til en ekstra dose tocilizumab innen 8 timer etter bruk av forrige tocilizumab-dose må sikres.

Når Columvi gis som monoterapi, må pasientene overvåkes under alle infusjoner med Columvi og i minst 10 timer etter at den første infusjonen er fullført.

Når Columvi gis i kombinasjon med gemcitabin og oksaliplatin, må pasientene overvåkes under alle infusjoner med Columvi og i 4 timer etter at den første infusjonen er fullført.

For fullstendig informasjon om overvåking, se pkt. 4.2. Pasienter må rådes til å søke øyeblikkelig legehjelp dersom tegn eller symptomer på CRS oppstår når som helst (se pasientkort nedenfor).

Pasienter bør vurderes for andre årsaker til feber, hypoksi og hypotensjon, som infeksjoner eller sepsis. CRS bør håndteres basert på pasientens kliniske presentasjon og i henhold til veiledningen for CRS-håndtering gitt i tabell 4 (pkt. 4.2).

Immuneffektorcelle-assosiert nevrotoksisitetssyndrom

Alvorlige tilfeller av immuneffektorcelle-assosiert nevrotoksisitetssyndrom (ICANS), som kan være livstruende eller fatale, har oppstått etter behandling med Columvi (se pkt. 4.8).

ICANS kan opptre samtidig med CRS, etter bedring av CRS, eller i fravær av CRS. Kliniske tegn og symptomer på ICANS kan inkludere, men er ikke begrenset til, forvirring, nedsatt bevissthetsnivå, desorientering, anfall, afasi og dysgrafi.

Pasienter skal overvåkes for tegn og symptomer på ICANS etter administrering av Columvi og behandles umiddelbart. Pasientene må rådes til å oppsøke lege umiddelbart dersom tegn eller symptomer oppstår på et hvilket som helst tidspunkt (se Pasientkort nedenfor).

Ved første tegn eller symptomer på ICANS, skal pasienten behandles i henhold til ICANS-veiledningen i tabell 5. Behandling med Columvi bør holdes tilbake eller seponeres permanent etter anbefalingene.

Pasientkort

Forskriveren skal informere pasienten om risikoen for CRS og ICANS og tegn og symptomer på CRS og ICANS. Pasienter må instrueres om å kontakte lege øyeblikkelig hvis de opplever tegn og symptomer på CRS og ICANS. Pasienter bør få pasientkortet og instrueres om å ha kortet med seg til enhver tid. Dette kortet beskriver symptomer på CRS og ICANS som, hvis de oppleves, bør føre til at pasienten søker øyeblikkelig legehjelp.

Interaksjon med CYP450 substrater

Den første frigjøringen av cytokinerassosiert med oppstart av behandling med Columvi kan undertrykke CYP450-enzymer og føre til svingninger i konsentrasjonen av andre legemidler som gis samtidig. Ved oppstart av behandling med Columvi bør pasienter som behandles med CYP450 substrater med smalt terapeutisk vindu monitoreres, da svingninger i konsentrasjoner for legemidler gitt samtidig kan medføre toksisitet, mangel på effekt eller bivirkninger (se pkt. 4.5).

Alvorlige infeksjoner

Alvorlige infeksjoner, inkludert opportunistiske infeksjoner, (som sepsis og lungebetennelse) har forekommet hos pasienter behandlet med Columvi (se pkt. 4.8).

Columvi må ikke gis til pasienter med en aktiv infeksjon. Forsiktighet bør utvises når man vurderer bruk av Columvi hos pasienter med en historie med kronisk eller tilbakevendende infeksjon, de med underliggende tilstander som kan disponere dem for infeksjoner, eller de som har hatt betydelig immunsuppressiv behandling tidligere. Administrer profylaktiske antimikrobielle midler etter behov. Pasienter bør overvåkes før og under behandling med Columvi for forekomst av mulige bakterielle, sopp- og nye eller reaktiverte virusinfeksjoner og behandles på riktig måte.

Columvi bør midlertidig holdes tilbake i nærvær av en aktiv infeksjon inntil infeksjonen er forsvunnet. Pasienter bør instrueres om å kontakte lege dersom tegn eller symptomer som tyder på en infeksjon oppstår.

Febril nøytropeni er rapportert under behandling med Columvi. Pasienter med febril nøytropeni bør evalueres for infeksjon og behandles umiddelbart.

Tumoroppblussing

Tumoroppblussing er rapportert hos pasienter som får Columvi (se pkt. 4.8). Manifestasjoner inkluderte lokalisert smerte og hevelse.

I samsvar med virkningsmekanismen til Columvi skyldes tumoroppbluss sannsynligvis tilstrømningen av T-celler til tumorsteder etter administrasjon av Columvi og kan etterligne sykdomsprogresjon. Tumoroppblussing innebærer ikke behandlingssvikt eller representerer tumorprogresjon.

Spesifikke risikofaktorer for tumoroppblussing er ikke identifisert, men det er en økt risiko for morbiditet på grunn av masseeffekt sekundært til tumoroppblussing hos pasienter med store tumorer lokalisert i umiddelbar nærhet av luftveier og/eller et vitalt organ. Overvåking og evaluering for tumoroppblussing på kritiske anatomiske steder anbefales hos pasienter som behandles med Columvi og behandles som klinisk indisert. Kortikosteroider og analgetika bør vurderes for å behandle tumoroppblussing.

Tumorlysesyndrom

Tumorlysesyndrom (TLS) er rapportert hos pasienter som får Columvi (se pkt. 4.8). Pasienter med høy tumorbelastning, raskt proliferative tumorer, nedsatt nyrefunksjon eller dehydrering har større risiko for tumorlysesyndrom.

Pasienter i risikogruppen bør overvåkes nøye med passende laboratorie- og kliniske tester for elektrolyttstatus, hydrering og nyrefunksjon. Passende profylaktiske tiltak med anti-hyperurikemiske midler (f.eks. allopurinol eller rasburikase) og tilstrekkelig hydrering bør vurderes før obinutuzumab forbehandling og før infusjon med Columvi.

Behandling av TLS kan omfatte aggressiv hydrering, korrigering av elektrolyttavvik, behandling med anti-hyperurikemiske midler og støttende behandling.

Vaksinasjon

Sikkerheten ved immunisering med levende vaksiner under eller etter behandling med Columvi er ikke studert. Vaksinasjon med levende vaksiner anbefales ikke under behandling med Columvi.

Polysorbater

Dette legemidlet inneholder 1,25 mg polysorbat 20 i hvert 2,5 ml hetteglass og 5 mg polysorbat 20 i hvert 10 ml hetteglass. Dette tilsvarer 0,5 mg/ml.

Polysorbater kan forårsake allergiske reaksjoner.

4.5	Interaksjon med andre legemidler og andre former for interaksjon

Ingen interaksjonsstudier har blitt utført. Ingen interaksjoner med Columvi forventes via cytokrome P450-enzymer, andre metaboliserende enzymer eller transportører.

Den første frigjøringen av cytokiner assosiert med oppstart av behandling med Columvi kan undertrykke CYP450-enzymer. Den høyeste medikamentinteraksjonsrisikoen er i løpet av en uke etter hver av de to første dosene av Columvi (dvs. syklus 1 dag 8 og 15) hos pasienter som samtidig får CYP450-substrater med en smal terapeutisk indeks (f.eks. warfarin, cyklosporin). Ved oppstart av behandling med Columvi bør pasienter som behandles med CYP450-substrater med en smal terapeutisk indeks overvåkes.

Farmakokinetikken (PK) til glofitamab påvirkes ikke av samtidig administrering med gemcitabin eller oksaliplatin.

4.6	Fertilitet, graviditet og amming

Kvinner i fertil alder / prevensjon

Kvinnelige pasienter i fertil alder må bruke svært effektive prevensjonsmetoder under behandling med Columvi og i minst 2 måneder etter siste dose av Columvi.

Graviditet

Det er ingen data om bruk av Columvi hos gravide kvinner. Ingen reproduksjonstoksisitetsstudier er utført på dyr (se pkt. 5.3).

Glofitamab er et immunglobulin G (IgG). Det er kjent at IgG krysser placenta. Basert på virkningsmekanismen er det sannsynlig at glofitamab forårsaker B‑celledeplesjon hos fosteret når det administreres til en gravid kvinne.

Columvi anbefales ikke under graviditet og til kvinner i fertil alder som ikke bruker prevensjon. Kvinnelige pasienter som får Columvi bør informeres om potensiell skade på fosteret. Kvinnelige pasienter bør rådes til å kontakte behandlende lege dersom graviditet skulle oppstå.

Amming

Det er ikke kjent om glofitamab skilles ut i morsmelk. Det er ikke utført studier for å vurdere virkningen av glofitamab på melkeproduksjonen eller dets tilstedeværelse i morsmelk. Humant IgG er kjent for å være tilstede i morsmelk. Potensialet for absorpsjon av glofitamab og potensialet for bivirkninger hos barnet som blir ammet er ukjent. Kvinner bør rådes til å slutte å amme under behandling med Columvi og i 2 måneder etter siste dose av Columvi.

Fertilitet

Ingen humane data om fertilitet er tilgjengelig. Det er ikke utført fertilitetsvurderinger hos dyr for å evaluere effekten av glofitamab på fertiliteten (se pkt. 5.3).

4.7	Påvirkning av evnen til å kjøre bil og bruke maskiner

Columvi har stor påvirkning på evnen til å kjøre bil og bruke maskiner.

På grunn av potensialet for ICANS, har pasienter som får Columvi risiko for redusert bevissthetsnivå (se pkt. 4.4). Pasientene bør instrueres til å unngå å kjøre bil eller bruke maskiner i 48 timer etter hver av de to første dosene under opptrappingsfasen, og hvis det skulle oppstå nye symptomer på ICANS (forvirring, desorientering, redusert bevissthetsnivå) og/eller CRS (feber, takykardi, hypotensjon, frysninger, hypoksi) inntil symptomene går over (se pkt. 4.4 og 4.8).

4.8	Bivirkninger

Oppsummering av sikkerhetsprofilen

Columvi monoterapi
De vanligste bivirkningene (≥ 20 %) var cytokinfrigjøringssyndrom, nøytropeni, anemi, trombocytopeni og utslett.

De vanligste alvorlige bivirkningene rapportert hos ≥ 2 % av pasientene var cytokinfrigjøringssyndrom (22,1 %), sepsis (4,1 %), Covid‑19 (3,4 %), og tumoroppblussing (3,4 %), Covid-19-lungebetennelse (2,8 %), febril nøytropeni (2,1 %), nøytropeni (2,1 %), og pleural effusjon (2,1 %).

Permanent seponering av Columvi på grunn av en bivirkning forekom hos 5,5 % av pasientene. De vanligste bivirkningene som førte til permanent seponering av Columvi var Covid‑19 (1,4 %) og nøytropeni (1,4 %).

Columvi i kombinasjon med gemcitabin og oksaliplatin
De vanligste bivirkningene (≥ 20 %) var trombocytopeni, cytokinfrigjøringssyndrom, nøytropeni, anemi, kvalme, perifer nevropati, diaré, økt aspartataminotransferase, økt alaninaminotransferase, utslett, lymfopeni, feber og oppkast. 

De vanligste alvorlige bivirkningene rapportert hos ≥ 2 % av pasientene var cytokinfrigjøringssyndrom (20,3 %), feber (6,4 %), pneumoni (5,8 %), covid‑19 (5,8 %), trombocytopeni (4,7 %), luftveisinfeksjon (3,5 %), sepsis (2,3 %), febril nøytropeni (2,3 %) og diaré (2,3 %).

Permanent seponering av Columvi på grunn av en bivirkning forekom hos 20,9 % av pasientene. De vanligste bivirkningene som førte til permanent seponering av Columvi var covid‑19 (11,6 %), sepsis (1,2 %) og pneumonitt (1,2 %).

Bivirkningstabell

Bivirkninger som forekommer hos residiverende eller refraktære DLBCL-pasienter behandlet med Columvi monoterapi ved anbefalt dose (N=145) i studie NP30179 er oppført i tabell 6. Pasienter fikk en median på 5 sykluser med behandling med Columvi (variasjon: 1 til 13 sykluser).

Bivirkninger som forekom hos pasienter med residiverende eller refraktært DLBCL behandlet med Columbi i kombinasjon med gemcitabin og oksaliplatin (n=172) i studie GO41944 (STARGLO), er oppført i tabell 7. Pasientene fikk en median på 11 sykluser med behandling med Columvi (variasjon: 1 til 13 sykluser). 

Bivirkningene er oppført etter MedDRAs organklassesystem og frekvenskategorier. Følgende frekvenskategorier har blitt brukt: svært vanlige (≥ 1/10), vanlige (≥ 1/100 til < 1/10), mindre vanlige (≥ 1/1 000 til < 1/100), sjeldne (≥ 1/10,000 til < 1/1 000), svært sjeldne (< 1/10 000). Innenfor hver frekvensgruppe er bivirkninger presentert i rekkefølge etter synkende alvorlighetsgrad. 

Tabell 6. Bivirkninger rapportert hos pasienter med residiverende eller refraktær DLBCL behandlet med Columvi monoterapi 

	Organklassesystem
	Bivirkning
	Alle grader
	Grad 34

	Infeksiøse og parasittære sykdommer
	Virusinfeksjoner1
	Svært vanlige
	Vanlige*

	
	Bakterielle infeksjoner2
	Vanlige
	Vanlige

	
	Øvre luftveisinfeksjoner3
	Vanlige
	Svært sjeldne**

	
	Sepsis4
	Vanlige
	Vanlige*

	
	Nedre luftveisinfeksjoner5
	Vanlige
	Svært sjeldne**

	
	Lungebetennelse
	Vanlige
	Mindre vanlige

	
	Urinveisinfeksjon6
	Vanlige
	Mindre vanlige

	
	Soppinfeksjoner7
	Vanlige
	Svært sjeldne**

	Godartede, ondartede og uspesifiserte svulster (inkludert cyster og polypper)
	Tumoroppblussing
	Svært vanlige
	Vanlige

	Sykdommer i blod og lymfatiske organer
	Nøytropeni
	Svært vanlige
	Svært vanlige

	
	Anemi
	Svært vanlige
	Vanlige

	
	Trombocytopeni
	Svært vanlige
	Vanlige

	
	Lymfopeni
	Vanlige
	Vanlige

	
	Febril nøytropeni8
	Vanlige
	Vanlige

	Forstyrrelser i immunsystemet
	Cytokinfrigjøringssyndrom9
	Svært vanlige
	Vanlige

	Stoffskifte- og ernæringsbetingede sykdommer
	Hypofosfatemi
	Svært vanlige
	Vanlige

	
	Hypomagnesemi
	Svært vanlige
	Svært sjeldne**

	
	Hypokalsemi
	Svært vanlige
	Svært sjeldne**

	
	Hypokalemi
	Svært vanlige
	Mindre vanlige

	
	Hyponatremi
	Vanlige
	Vanlige

	
	Tumorlysesyndrom
	Vanlige
	Vanlige

	Psykiatriske lidelser
	Forvirringstilstand
	Vanlige
	Svært sjeldne**

	Nevrologiske sykdommer
	Hodepine
	Svært vanlige
	Svært sjeldne**

	
	Immuneffektorcelle-assosiert nevrotoksisitetssyndrom10
	Vanlige
	Mindre vanlige*

	
	Søvnighet
	Vanlige
	Mindre vanlige

	
	Tremor
	Vanlige
	Svært sjeldne**

	
	Myelitt11
	Mindre vanlige 
	Mindre vanlige

	Gastrointestinale sykdommer
	Forstoppelse
	Svært vanlige
	Svært sjeldne**

	
	Diaré
	Svært vanlige
	Svært sjeldne**

	
	Kvalme
	Svært vanlige
	Svært sjeldne**

	
	Gastrointestinal blødning12
	Vanlige
	Vanlige

	
	Brekninger
	Vanlige
	Svært sjeldne**

	
	Kolitt
	Mindre vanlige
	Mindre vanlige

	Hud- og underhudssykdommer
	Utslett13
	Svært vanlige
	Vanlige

	Generelle lidelser og reaksjoner på administrasjonsstedet
	Feber (pyreksi)
	Svært vanlige
	Svært sjeldne**

	Undersøkelser
	Økt alaninaminotransferase
	Vanlige
	Vanlige

	
	Økt aspartataminotransferase (ASAT)
	Vanlige
	Vanlige

	
	Økt alkalisk fosfatase i blodet
	Vanlige
	Vanlige

	
	Økt gamma glutamyltransferase
	Vanlige
	Vanlige

	
	Økt blodbilirubin
	Vanlige
	Mindre vanlige

	
	Økt leverenzym
	Vanlige
	Vanlige


* Reaksjoner av Grad 5 rapportert. Se  Beskrivelse av utvalgte bivirkninger.
** Ingen reaksjoner av Grad 3-4 ble rapportert.
1 Inkluderer Covid‑19, Covid‑19-lungebetennelse, herpes zoster, influensa, and herpes zoster oftalmikus.
2 Inkluderer vaskulær enhetsinfeksjon, bakteriell infeksjon, Campylobacter-infeksjon, bakteriell galleveisinfeksjon, bakteriell urinveisinfeksjon, Clostridium difficile-infeksjon, Escherichia-infeksjon og peritonitt.
3 Inkluderer øvre luftveisinfeksjon, bihulebetennelse (sinusitt), nasofaryngitt, kronisk bihulebetennelse og rhinitt.
4 Inkluderer sepsis og septisk sjokk.
5 Inkluderer nedre luftveisinfeksjon og bronkitt.
6 Inkluderer urinveisinfeksjon og Escherichia urinveisinfeksjon.
7 Inkluderer øsofageal candidiasis og oral candidiasis.
8 Inkluderer febril nøytropeni og nøytropen infeksjon.
9 Basert på ASTCT konsensusgradering (Lee 2019).
10 ICANS er basert på Lee 2019 og inkluderer somnolens, kognitiv forstyrrelse, forvirringstilstand, delirium og desorientering.
11 Myelitt forekom samtidig med CRS.
12 Inkluderer gastrointestinal blødning, tykktarmsblødning og mageblødning.
13 Inkluderer utslett, kløende utslett, makulo-papulært utslett, dermatitt, acneiform dermatitt, eksfoliativ dermatitt, hudrødme (erytem), palmarerytem, kløe (pruritus), og erytematøst utslett.

Tabell 7. Bivirkninger rapportert hos pasienter med residiverende eller refraktært DLBCL behandlet med Columvi i kombinasjon med gemcitabin og oksaliplatin 

	Organklasse-system
	Bivirkning
	Alle grader
	Grad 3–4 

	Infeksiøse og parasittære sykdommer
	Covid-191
	Svært vanlige
	Vanlige*

	
	Luftveisinfeksjoner2 
	Svært vanlige
	Vanlige*

	
	Pneumoni3 
	Svært vanlige
	Vanlige*

	
	Cytomegalovirusinfeksjoner4 
	Vanlige
	Mindre vanlige

	
	Herpesvirusinfeksjoner5 
	Vanlige
	Mindre vanlige

	
	Urinveisinfeksjon6 
	Vanlige
	Vanlige

	
	Sepsis7 
	Vanlige
	Vanlige*

	
	Candida-infeksjoner8 
	Vanlige
	Svært sjeldne**

	
	Pneumocystis jirovecii-pneumoni
	Mindre vanlige
	Mindre vanlige

	Godartede, ondartede og uspesifiserte svulster (inkludert cyster og polypper)
	Tumoroppblussing9 
	Vanlige
	Svært sjeldne**

	Sykdommer i blod og lymfatiske organer
	Trombocytopeni
	Svært vanlige
	Svært vanlige

	
	Nøytropeni
	Svært vanlige
	Svært vanlige

	
	Anemi
	Svært vanlige
	Svært vanlige

	
	Lymfopeni
	Svært vanlige
	Svært vanlige

	
	Febril nøytropeni
	Vanlige
	Vanlige

	Forstyrrelser i immunsystemet
	Cytokinfrigjøringssyndrom10 
	Svært vanlige
	Vanlige

	Stoffskifte- og ernæringsbetingede sykdommer
	Hypokalemi
	Svært vanlige
	Vanlige

	
	Hyponatremi
	Svært vanlige
	Mindre vanlige

	
	Hypomagnesemi
	Vanlige
	Svært sjeldne**

	
	Hypokalsemi
	Vanlige
	Mindre vanlige

	
	Hypofosfatemi
	Vanlige
	Vanlige

	
	Tumorlysesyndrom
	Vanlige
	Vanlige

	Nevrologiske sykdommer
	Perifer nevropati11
	Svært vanlige
	Vanlige

	
	Immuneffektorcelle-assosiert nevrotoksisitetssyndrom (ICANS)12
	Vanlige
	Mindre vanlige

	
	Hodepine
	Vanlige
	Svært sjeldne**

	
	Tremor
	Mindre vanlige
	Svært sjeldne**

	Sykdommer i respirasjonsorganer, thorax og mediastinum
	Pneumonitt
	Vanlige
	Svært sjeldne*,**

	Gastrointestinale sykdommer
	Kvalme
	Svært vanlige
	Mindre vanlige

	
	Diaré
	Svært vanlige
	Vanlige

	
	Oppkast 
	Svært vanlige
	Mindre vanlige

	
	Abdominalsmerter13 
	Svært vanlige
	Vanlige

	
	Forstoppelse
	Svært vanlige
	Svært sjeldne**

	
	Kolitt14 
	Vanlige
	Vanlige

	
	Pankreatitt15 
	Vanlige
	Vanlige

	Hud- og underhudssykdommer
	Utslett16 
	Svært vanlige
	Mindre vanlige

	Sykdommer i muskler, bindevev og skjelett
	Muskel-skjelettsmerter17 
	Svært vanlige
	Vanlige

	Generelle lidelser og reaksjoner på administrasjonsstedet
	Feber
	Svært vanlige
	Mindre vanlige

	Undersøkelser
	Økt aspartataminotransferase
	Svært vanlige
	Vanlige

	
	Økt alaninaminotransferase
	Svært vanlige
	Vanlige

	
	Økt alkalisk fosfatase i blod
	Svært vanlige
	Mindre vanlige

	
	Økt gamma-glutamyltransferase
	Svært vanlige
	Vanlige

	
	Økt laktatdehydrogenase i blod
	Svært vanlige
	Svært sjeldne**

	
	Økt bilirubin i blod18 
	Vanlige
	Svært sjeldne**

	
	Økte leverenzymer
	Mindre vanlige
	Svært sjeldne**


* Bivirkninger av grad 5 er rapportert. Se Beskrivelse av utvalgte bivirkninger.
** Ingen hendelser av grad 3–4 ble rapportert.
1 Inkluderer covid-19, covid-19-lungebetennelse og positiv test for SARS-CoV-2. 
2 Inkluderer øvre luftveisinfeksjon, nedre luftveisinfeksjon, luftveisinfeksjon og bakteriell luftveisinfeksjon. 
3 Inkluderer pneumoni, bakteriell pneumoni og pneumokokk-pneumoni. 
4 Nyoppstått eller reaktivering. Inkluderer cytomegalovirusinfeksjon, positiv cytomegalovirustest, reaktivering av cytomegalovirusinfeksjon og cytomegalovirusviremi.
5 Nyoppstått eller reaktivering. Inkluderer herpes zoster og herpesvirusinfeksjon.
6 Inkluderer urinveisinfeksjon og urosepsis. 
7 Inkluderer sepsis, streptokokksepsis, septisk sjokk og enterokokksepsis. 
8 Inkluderer oral candidiasis og candidainfeksjon. 
9 Inkluderer tumoroppblussing og tumorsmerter. 
10 Basert på ASTCT konsensusgradering (Lee 2019).
11 Inkluderer perifer nevropati, perifer sensorisk nevropati, dysestesi, parestesi, hypoestesi, perifer motorisk nevropati og polynevropati. 
12 Inkluderer forvirringstilstand, delirium og ICANS. 
13 Inkluderer abdominalsmerter, abdominalt ubehag, smerter i øvre del av abdomen, smerter i nedre del av abdomen og gastrointestinale smerter. 
14 Inkluderer kolitt, iskemisk kolitt og enterokolitt. 
15 Inkluderer pankreatitt og akutt pankreatitt.
16 Inkluderer utslett, kløende utslett, makulopapulært utslett, erytem, pruritus, erytematøst utslett, urtikaria og erythema multiforme. 
17 Inkluderer artralgi, muskel-skjelettsmerter, ryggsmerter, skjelettsmerter, myalgi, nakkesmerter, smerter i ekstremiteter, muskel-skjelettsmerter i brystet og ikke-kardiale brystsmerter.
18 Inkluderer økt bilirubin i blod og hyperbilirubinemi. 

Beskrivelse av utvalgte bivirkninger

Beskrivelsene nedenfor reflekterer informasjon om signifikante bivirkninger ved Columvi monoterapi og/eller kombinasjonsbehandling. Detaljer om de signifikante bivirkningene for Columvi gitt i kombinasjon er presentert separat hvis det ble observert klinisk relevante forskjeller sammenlignet med Columvi monoterapi.

Cytokinfrigjøringssyndrom
[bookmark: _Hlk161765495]Colomvi monoterapi

Enhver grad av CRS (etter ASTCT-kriterier) forekom hos 67,6 % av pasientene som fikk Columvi monoterapi, grad 1 CRS hos 50,3 % av pasientene, grad 2 CRS hos 13,1 % pasientene, grad 3 CRS hos 2,8 % av pasientene og grad 4 CRS hos 1,4 % av pasientene. CRS forekom mer enn én gang hos 32,4 % (47/145) av pasientene; 36/47 pasienter opplevde kun flere grad 1 CRS-hendelser. Det var ingen dødelige tilfeller av CRS. CRS løste seg hos alle pasienter unntatt én. En pasient seponerte behandlingen på grunn av CRS.

Hos pasienter med CRS inkluderte de vanligste manifestasjonene av CRS feber (99,0 %), takykardi (25,5 %), hypotensjon (23,5 %), frysninger (14,3 %) og hypoksi (12,2 %). Hendelser av grad 3 eller høyere assosiert med CRS inkluderte hypotensjon (3,1 %), hypoksi (3,1 %), feber (2,0 %) og takykardi (2,0 %).

CRS uansett grad forekom hos 54,5 % av pasientene etter den første 2,5 mg-dosen av Columvi ved syklus 1 dag 8 med median tid til debut (fra start av infusjon) på 12,6 timer (range: 5,2 til 50,8 timer) og median varighet på 31,8 timer (range: 0,5 til 316,7 timer); hos 33,3 % av pasientene etter 10 mg-dosen ved syklus 1 dag 15 med median tid til debut på 26,8 % timer (range: 6,7 til 125,0 timer) og median varighet på 16,5 timer (range: 0,3 til 109,2 timer); og hos 26,8 % av pasientene etter 30 mg-dosen i syklus 2 med median tid til debut på 28,2 timer (range: 15,0 til 44,2 timer) og median varighet på 18,9 timer (range: 1,0 til 180,5 timer). CRS ble rapportert hos 0,9 % av pasientene i syklus 3 og hos 2 % av pasientene utover syklus 3.

Grad  2 CRS oppstod hos 12,4 % av pasientene etter den første dosen med Columvi (2,5 mg) med median tid til debut på 9,7 timer (range: 5,2 til 19,1 timer) og median varighet på 50,4 timer (range: 6,5 til 316,7 timer). Etter 10 mg-dose med Columvi ved syklus 1 dag 15, reduserte forekomsten av grad  2 CRS seg til 5,2 % av pasientene med median tid til debut på 26,2 timer (range: 6,7 til 144,2 timer) og median varighet på 30,9 timer (område 3,7 til 227,2 timer). Grad  2 CRS etter 30 mg dose med Columvi ved syklus 2 dag 1 forekom hos én pasient (0,8 %) med tid til debut på 15,0 timer og varighet på 44,8 timer. Ingen grad  2 CRS ble rapportert utover syklus 2.

Av 145 pasienter, opplevde 7 pasienter (4,8 %) forhøyede leverfunksjonstester (ASAT og ALAT > 3  ULN og/eller total bilirubin > 2  ULN) rapportert samtidig med CRS (n=6) eller som forekom samtidig med sykdomsprogresjon (n=1).

Blant de 25 pasientene som opplevde grad  2 CRS etter Columvi, fikk 22 (88,0 %) tocilizumab, 15 (60,0 %) fikk kortikosteroider og 14 (56,0 %) fikk både tocilizumab og kortikosteroider. Ti pasienter (40,0 %) fikk oksygen. Alle 6 pasienter (24,0 %) med grad 3 eller 4 CRS fikk en enkelt vasopressor.

Sykehusinnleggelser på grunn av pasienter som opplevde CRS etter administrering av Columvi forekom hos 22,1 % av pasientene og rapportert median varighet av sykehusinnleggelsene var 4 dager (range: 2 til 15 dager).

Columvi i kombinasjon med gemcitabin og oksaliplatin 

Enhver grad av CRS (etter ASTCT-kriterier) forekom hos 44,2 % av pasientene som fikk Columvi med gemcitabin og oksaliplatin, med grad 1 CRS rapportert hos 31,4 % av pasientene, grad 2 CRS hos 10,5 % av pasientene og grad 3 CRS hos 2,3 % av pasientene. CRS forekom mer enn én gang hos 21,5 % (37/172) av pasientene; 30/37 pasienter opplevde kun multiple grad 1 CRS-hendelser. Det var ingen grad 4 eller fatale tilfeller av CRS. CRS gikk over hos alle pasienter unntatt én. Én pasient seponerte behandlingen på grunn av CRS.

Hos pasienter med CRS var de vanligste symptomene på CRS feber (98,7 %), hypotensjon (22,4 %), frysninger (17,1 %) og hypoksi (14,5 %). Hendelser av grad 3 eller høyere forbundet med CRS inkluderte hypotensjon (6,6 %), hypoksi (5,3 %), feber (3,9 %), frysninger (1,3 %) og diaré (1,3 %).

CRS av enhver grad forekom hos 34,9 % av pasientene etter den første dosen på 2,5 mg med Columvi ved syklus 1 dag 8, med median tid til bivirkningen oppstod (fra infusjonsstart) på 12,6 timer (variasjon: 4,4 til 54,7 timer) og median varighet på 19,8 timer (variasjon: 2,0 til 168,0 timer); hos 14,4 % av pasientene etter 10 mg-dosen i syklus 1 dag 15, med en median tid til oppstart på 22,8 timer (variasjon: 7,4 til 81,2 timer) og en median varighet på 10,6 timer (variasjon: 1,0 til 248,5 timer), og hos 9,3 % av pasientene etter 30 mg-dosen i syklus 2, med en median tid til oppstart på 23,5 timer (variasjon: 14,7 til 33,4 timer) og en median varighet på 18,4 timer (variasjon: 8,3 til 137,0 timer). CRS ble rapportert hos 6,7 % av pasientene i syklus 3, og hos 11,0 % av pasientene etter syklus 3.

Grad ≥ 2 CRS forekom hos 10,5 % av pasientene etter den første dosen av Columvi (2,5 mg) med median tid til bivirkningen oppstod på 12,0 timer (variasjon: 4,4 til 30,5 timer) og median varighet på 42,3 timer (variasjon: 3,5 til 143,7 timer). Hos de fleste (14/18) av pasientene som opplevde grad ≥ 2 CRS, oppstod CRS innen 8 timer etter oppstart av den første dosen med Columvi (2,5 mg) eller fikk feber ≥ 1,5 timer før andre symptomer på CRS grad ≥ 2. Etter 10 mg dose med Columvi ved syklus 1 dag 15, ble forekomsten av grad ≥ 2 CRS redusert til 1,8 % av pasientene med median tid til bivirkningen oppstod på 22,3 timer (variasjon: 7,4 til 22,8 timer) og median varighet på 37,0 timer (variasjon: 34,8 til 248,5 timer). Det var ingen grad ≥ 2 CRS-hendelser etter 30 mg dose med Columvi ved syklus 2 dag 1. Tre pasienter (2,0 %) opplevde grad ≥ 2 CRS etter syklus 2 (alle grad 2-hendelser).

Av de 172 pasientene, opplevde 2 pasienter (1,2 %) forhøyede leverfunksjonstester (ASAT og ALAT > 3  ULN) samtidig med CRS.

Av de 76 pasientene med enhver grad av CRS, ble 28 pasienter (36,8 %) behandlet med tocilizumab, 39 pasienter (51,3 %) ble behandlet med kortikosteroider og 18 pasienter (23,7 %) fikk både tocilizumab og kortikosteroider.

Blant de 22 pasientene som opplevde grad ≥ 2 CRS etter Columvi, fikk 16 (72,7 %) tocilizumab, 15 (68,2 %) fikk kortikosteroider og 12 (54,5 %) fikk både tocilizumab og kortikosteroider. Elleve pasienter (50,0 %) fikk oksygen. Alle 4 pasienter (18,2 %) med grad 3 CRS fikk én enkelt vasopressor.

Sykehusinnleggelser på grunn av CRS etter administrasjon av Columvi forekom hos 19,8 % av pasientene, og rapportert median varighet av sykehusinnleggelse var 5 dager (variasjon: 2 til 85 dager).

Immuneffektorcelle-assosiert nevrotoksisitetssyndrom
ICANS, inkludert grad 3 og høyere, ble rapportert i kliniske studier og etter markedsføring. De hyppigste kliniske manifestasjonene av ICANS var forvirring, redusert bevissthetsnivå, desorientering, anfall, afasi og dysgrafi. Basert på tilgjengelige data, oppstod nevrologisk toksisitet i de fleste tilfellene samtidig med CRS.

Den observerte tiden til de fleste tilfeller av ICANS oppstod, var 1-7 dager, med en median på 2 dager etter siste dose. Kun få hendelser ble rapportert å ha inntruffet mer enn én måned etter oppstart av Columvi.

Alvorlige infeksjoner
Alvorlige infeksjoner ble rapportert hos 15,9 % av pasientene som fikk Columvi monoterapi. De hyppigste infeksjonene rapportert hos ≥ 2 % av pasientene var sepsis (4,1 %), Covid-19 (3,4 %) og Covid-19-lungebetennelse (2,8 %). Infeksjonsrelaterte dødsfall ble rapportert hos 4,8 % av pasientene (på grunn av sepsis, Covid-19-lungebetennelse og Covid-19). Fire pasienter (2,8 %) opplevde alvorlige infeksjoner samtidig med grad 3 eller 4 nøytropeni.

[bookmark: _Hlk171277758]Alvorlige infeksjoner ble rapportert hos 22,7 % av pasientene som fikk Columvi med gemcitabin og oksaliplatin. De hyppigst rapporterte alvorlige infeksjonene hos ≥ 2 % av pasientene var pneumoni (5,8 %), covid-19 (4,7 %) og nedre luftveisinfeksjon (2,9 %). Infeksjonsrelaterte dødsfall ble rapportert hos 3,5 % av pasientene (som følge av covid-19, pneumoni, luftveisinfeksjon og septisk sjokk). Én pasient (0,6 %) fikk en alvorlig infeksjon (pneumoni) samtidig med grad 3 nøytropeni.

Pneumonitt
Pneumonitt-hendelser (unntatt pneumoni med infeksiøs etiologi) ble rapportert hos 2 pasienter (1,2 %) som fikk Columvi med gemcitabin og oksaliplatin, som begge var fatale. Median tid til pneumonitt oppstod fra første dose med Columvi var 168 dager (variasjon: 102 til 255 dager).

Kolitt 
Kolitt (grad 4) ble rapportert hos 1 pasient (0,7 %) som fikk Columvi monoterapi, med tid til forekomst av bivirkning fra den første Columvi-dosen på 104 dager.

Kolitt-hendelser (unntatt med infeksiøs etiologi) ble rapportert hos 4/172 pasienter (2,3 %) som fikk Columvi med gemcitabin og oksaliplatin. To pasienter (1,2 %) hadde grad 3-hendelser. Median tid til  kolitt oppstod fra første dose med Columvi var 154 dager (variasjon: 115 til 187 dager).

Opportunistiske infeksjoner 
CMV-hendelser ble rapportert hos 6/467 pasienter (1,3 %) som fikk Columvi monoterapi, og 1 pasient (0,2 %) fikk grad 3 CMV-chorioretinitt. Pneumocystis jirovecii-pneumoni ble rapportert hos 4/467 pasienter (0,9 %), hvorav 3 (0,6 %) hadde bivirkninger av grad 3.

Cytomegalovirus (CMV)-hendelser ble rapportert hos 1011 pasienter (6,45,8 %) som fikk Columvi med gemcitabin og oksaliplatin, og 1 pasient (0,6 %) fikk grad 3 CMV-viremi. Oral candidainfeksjon ble rapportert hos 3 pasienter (1,7 %), hvor alle tilfeller var av grad 1‑2. Pneumocystis jirovecii-pneumoni (grad 3) ble rapportert hos 1 pasient (0,6 %), den samme pasienten med grad 3 CMV viremi. Borelliameningitt (grad 2) ble rapportert hos 1 pasient (0,6 %).

Nøytropeni
Nøytropeni (inkludert redusert antall nøytrofiler) ble rapportert hos 40,0 % av pasientene, og alvorlig nøytropeni (grad 3 eller 4) ble rapportert hos 29,0 % av pasientene som fikk Columvi monoterapi. Median tid til utbruddet av den første nøytropeni-hendelsen var 29 dager (range: 1 til 203 dager). Forlenget nøytropeni (varighet lengre enn 30 dager) forekom hos 11,7 % av pasientene. Flertallet av pasientene med nøytropeni (79,3 %) ble behandlet med G-CSF. Febril nøytropeni ble rapportert hos 3,4 % av pasientene.

Tumoroppblussing
Tumoroppblussing ble rapportert hos 11,7 % av pasientene som fikk Columvi monoterapi, inkludert grad 2 tumoroppblussing hos 4,8 % av pasientene og grad 3 tumoroppblussing hos 2,8 % av pasientene. Tumoroppblussing ble rapportert med lymfeknuter i hode og nakke med smerte, og lymfeknuter i thorax med symptomer på åndenød på grunn av utvikling av pleural effusjon. De fleste tumoroppblussingshendelser (16/17) skjedde i løpet av syklus 1, og ingen tumoroppblussing ble rapportert utover syklus 2. Mediantiden til utbruddet av tumoroppblussing uansett grad var 2 dager (range: 1 til 16 dager), og median varighet var 3,5 dager (range: 1 til 35 dager).

Blant de 11 pasientene som opplevde grad ≥ 2 tumoroppblussing, fikk 2 pasienter (18,2 %) analgetika, 6 pasienter (54,5 %) fikk kortikosteroider og smertestillende midler inkludert morfinderivater, 1 pasient (9,1 %) fikk kortikosteroider og antiemetika, og 2 pasienter (18,2 %) trengte ikke behandling. Alle tumoroppblussings-hendelser gikk over unntatt hos én pasient med en grad ≥ 2-hendelse. Ingen pasienter seponerte behandlingen på grunn av tumoroppblussing.

Tumorlysesyndrom
TLS ble rapportert hos 2 pasienter (1,4 %) som fikk Columvi monoterapi og var grad 3 i alvorlighetsgrad i begge tilfeller. Median tid til debut av TLS var 2 dager, og median varighet var 4 dager (range: 3 til 5 dager).

Melding av mistenkte bivirkninger

Melding av mistenkte bivirkninger etter godkjenning av legemidlet er viktig. Det gjør det mulig å overvåke forholdet mellom nytte og risiko for legemidlet kontinuerlig. Helsepersonell oppfordres til å melde enhver mistenkt bivirkning. Dette gjøres via det nasjonale meldesystemet som beskrevet i Vedlegg V.

4.9	Overdosering

Det er ingen erfaring med overdosering i kliniske studier. Ved overdosering bør pasienter overvåkes tett for tegn eller symptomer på bivirkninger, og egnet symptomatisk behandling iverksettes.


5.	FARMAKOLOGISKE EGENSKAPER

5.1	Farmakodynamiske egenskaper

Farmakoterapeutisk gruppe: Antineoplastiske midler, andre monoklonale antistoffer og antistoff-legemiddelkonjugater, ATC-kode: L01FX28

Virkningsmekanisme

Glofitamab er et bispesifikt monoklonalt antistoff som binder seg bivalent til CD20 uttrykt på overflaten av B-celler og monovalent til CD3 i T-cellereseptorkomplekset uttrykt på overflaten av T-celler. Ved samtidig binding til CD20 på B-cellen og CD3 på T-cellen, medierer glofitamab dannelsen av en immunologisk synapse med påfølgende potent T-celleaktivering og proliferasjon, sekresjon av cytokiner og frigjøring av cytolytiske proteiner som resulterer i lysis av B-celler som uttrykker CD20.

Farmakodynamiske effekter

I studie NP30179 hadde 84 % (84/100) av pasientene allerede B-celledeplesjon (< 70 celler/mikroliter) før forbehandling med obinutuzumab. Andelen av pasienter med B‑celledeplesjon økte til 100 % (94/94) etter obinutuzumab-forbehandling før Columvi-behandlingen startet, og antall B‑celler forble lavt under Columvi-behandling.

Under syklus 1 (doseringsopptrapping) ble forbigående økninger i plasma IL 6-nivåer observert 6 timer etter infusjon av Columvi, som forble forhøyet 20 timer etter infusjon og returnerte til baseline før neste infusjon.

I studie GO41944 (STARGLO) hadde 63,9 % (115/180) av pasientene allerede B‑celledeplesjon (< 70 celler/µl) før forbehandling med obinutuzumab. Andelen av pasienter med B‑celledeplesjon økte til 79,4 % (143/180) etter forbehandling med obinutuzumab før oppstart av behandling med Columvi, og antall B-celler forble lavt under behandling med Columvi. 

Hjerteelektrofysiologi

I studie NP30179 opplevde 16/145 pasienter som ble eksponert for Columvi en post-baseline QTc-verdi > 450 ms. Ett av disse tilfellene ble vurdert å være av klinisk betydning av utrederen. Ingen pasienter seponerte behandlingen på grunn av QTc-forlengelse.

I studie GO41944 (STARGLO) opplevde 16/172 pasienter som ble eksponert for Columvi en QTc‑verdi > 450 ms etter baseline. Ingen pasienter seponerte behandlingen på grunn av QTc‑forlengelse.

Klinisk effekt og sikkerhet

Residiverende eller refraktær DLBCL

Columvi monoterapi

En open-label multisenter, multikohort-studie (NP30179) ble utført for å evaluere Columvi hos pasienter med residiverende eller refraktær B-celle non-Hodgkins lymfom. I den enarmede monoterapi DLBCL-kohorten (n=108) måtte pasienter med residiverende eller refraktær DLBCL ha mottatt minst to tidligere linjer med systemisk terapi, inkludert et anti-CD20 monoklonalt antistoff og et antracyklinmiddel. Pasienter med FL3b og Richter-transformasjon var ikke kvalifisert. Pasienter ble forventet å ha CD20-positiv DLBCL, men valgbarhet av biomarkør var ikke et krav for inklusjon (se pkt. 4.4).

Studien ekskluderte pasienter med ECOG-funksjonsstatus ≥ 2, signifikant kardiovaskulær sykdom (som New York Heart Association hjertesykdom klasse III eller IV, hjerteinfarkt i løpet av de siste 6 månedene, ustabile arytmier eller ustabil angina), signifikant aktiv lungesykdom, svekkede nyrefunksjoner (CrCL < 50 ml/min med forhøyet serumkreatininnivå), aktiv autoimmun sykdom som krever immunsuppressiv behandling, aktive infeksjoner (dvs. kronisk aktiv EBV, akutt eller kronisk hepatitt C, hepatitt B, HIV), progressiv multifokal leukoencefalopati, nåværende eller en historie med CNS-lymfom eller CNS-sykdom, historie med makrofag aktiveringssyndrom (MAS)/hemofagocytisk lymfohistiocytose (HLH), tidligere allogen stamcelletransplantasjon, tidligere organtransplantasjon eller hepatiske transaminaser ≥ 3 × ULN.

Alle pasienter fikk forbehandling med obinutuzumab ved syklus 1 dag 1. Pasientene fikk 2,5 mg Columvi ved syklus 1 dag 8, 10 mg Columvi ved syklus 1 dag 15 og 30 mg Columvi ved syklus 2 dag 1 i henhold til doseringsopptrappingsplan. Pasientene fortsatte å motta 30 mg Columvi på dag 1 av syklus 3 til 12. Varigheten av hver syklus var 21 dager. Pasientene fikk en median behandling med Columvi på 5 sykluser (range: 1 til 13 sykluser); 34,7 % fikk 8 eller flere behandlingssykluser og 25,7 % fikk 12 behandlingssykluser med Columvi.

Baseline demografiske- og sykdomskarakteristika var: median alder 66 år (range: 21 til 90 år) med 53,7 % som var 65 år eller eldre og 15,7 % som var 75 år eller eldre; 69,4 % menn; 74,1 % hvit, 5,6 % asiatisk og 0,9 % svart eller afroamerikansk; 5,6 % latinamerikansk eller latino; og ECOG-funksjonsstatus på 0 (46,3 %) eller 1 (52,8 %). De fleste pasientene (71,3 %) hadde DLBCL som ikke var spesifisert på annen måte, 7,4 % hadde DLBCL transformert fra follikulært lymfom, 8,3 % hadde høygradig B-celle-lymfom (HGBCL) eller annen histologi transformert fra follikulært lymfom, 7,4 % hadde HGBCL og 5,6 % hadde primært mediastinalt storcellet B-celle-lymfom (PMCLD). Median antall tidligere behandlingslinjer var 3 (range: 2 til 7); 39,8 % av pasientene hadde mottatt 2 tidligere behandlingslinjer og 60,2 % hadde mottatt 3 eller flere tidligere behandlingslinjer. Alle pasientene hadde mottatt kjemoterapi tidligere (alle pasientene fikk alkylatorbehandling og 98,1 % av pasientene fikk antracyklinbehandling) og alle pasientene hadde tidligere mottatt anti-CD20 monoklonalt antistoff-behandling; 35,2 % av pasientene hadde mottatt tidligere CAR T-cellebehandling, og 16,7 % av pasientene hadde fått autolog stamcelletransplantasjon. De fleste pasientene (89,8 %) hadde refraktær sykdom, 60,2 % av pasientene hadde primær refraktær sykdom og 83,3 % av pasientene var refraktære overfor sin siste tidligere behandling.

Det primære effektmålet var fullstendig responsrate (CR) vurdert av en uavhengig revisjonskomité (IRC) ved å bruke 2014 Lugano-kriterier. Total median varighet av oppfølgingen var 15 måneder (range: 0 til 21 måneder). De sekundære effektmålene inkluderte total responsrate (ORR), varighet av respons (DOR), varighet av fullstendig respons (DOCR) og tid til første komplette respons (TFCR) vurdert av IRC.

Effektresultater er oppsummert i tabell 8.

Tabell 8. Sammendrag av effekt hos pasienter med residiverende eller refraktær DLBCL

	Effekt-endepunkter
	Columvi
N=108

	Fullstendig respons (CR)

	Pasienter med CR, n (%)
	38 (35,2)

	95 % KI
	[26,24, 44,96]

	Samlet svarprosent

	Pasienter med CR eller PR, n (%)
	54 (50,0)

	95 % KI
	[40,22, 59,78]

	Varighet av fullstendig respons1

	Median DOCR, måneder [95 % KI]
	NE [18,4, NE]

	Range, måneder
	02202

	12‑måneders DOCR, % [95 % KI]3
	74,6 [59,19, 89,93]

	Varighet av respons4

	Median varighet, måneder [95 % KI]
	14,4 [8,6, NE]

	Range, måneder
	02202

	Tid til første komplette respons

	Median TFCR, dager [95 % KI]
	42 [41, 47]

	Range, dager
	31–308


KI=konfidensintervall; NE=ikke estimerbar; PR=delvis respons.
Hypotesetesting ble utført på det primære endepunktet for IRC-vurdert CR-rate.
1 DOCR er definert som datoen for første fullstendige respons frem til sykdomsprogresjon eller død som følge av hvilken som helst årsak.
2 Sensurerte observasjoner.
3 Hendelsesfrie rater (event free rates) basert på Kaplan-Meier-estimater.
4 DOR er definert som datoen for første respons (PR eller CR) frem til sykdomsprogresjon eller død som følge av hvilken som helst årsak.

Median oppfølging for DOR var 12,8 måneder (range: 0 til 20 måneder).

Columvi i kombinasjon med gemcitabin og oksaliplatin

Effekten av Columvi i kombinasjon med gemcitabin og oksaliplatin (Columvi+GemOx) ble evaluert i studie GO41944 (STARGLO), en åpen, randomisert klinisk multisenterstudie med 274 pasienter med residiverende eller refraktær DLBCL, som ikke er spesifisert på annen måte (DLBCL NOS). 

[bookmark: _Hlk182304523][bookmark: _Hlk183007488]Studien inkluderte pasienter med DLBCL NOS som kun hadde fått én tidligere behandlingslinje og som ikke var kandidater for autolog stamcelletransplantasjon (ASCT), eller som hadde fått ≥ 2 tidligere behandlinger. Pasientene måtte ha ECOG-funksjonsstatus ≤ 2, CrCL ≥ 30 ml/min, levertransaminaser ≤ 2,5 × ULN, ingen signifikant kardiovaskulær sykdom (som New York Heart Association klasse III eller IV hjertesykdom, hjerteinfarkt i løpet av de siste 3 månedene, ustabile arytmier eller ustabil angina) og ingen nåværende eller tidligere CNS-lymfom eller CNS-sykdom, ingen aktiv autoimmun sykdom som krever immunsuppressiv behandling, ingen aktive infeksjoner (f.eks. kronisk aktivt EBV, aktiv hepatitt B, hepatitt C) og ikke noe av følgende i anamnesen: hiv, progressiv multifokal leukoencefalopati, hemofagocytisk lymfohistiocytose, tidligere allogen stamcelletransplantasjon eller tidligere organtransplantasjon. Pasienter med HGBCL, PMBCL eller anamnese med transformasjon av indolent sykdom til DLBCL, ble ekskludert.

Pasienter som bare hadde fått én tidligere behandlingslinje, ble ikke vurdert som kandidater for transplantasjon ved minst ett av følgende kriterier: alder ≥ 70 år, ECOG funksjonsstatus 2, venstre ventrikkel ejeksjonsfraksjon ≤ 40 %, utilstrekkelig respons på redningsbehandling før ASCT, CrCL ≤ 45 ml/min, andre komorbiditeter eller kriterier som utelukker bruk av transplantasjon basert på lokale kliniske standarder eller etter utprøvers mening, eller at pasienten ikke samtykker til høydose kjemoterapi og/eller transplantasjon.

Pasientene ble randomisert 2:1 til å få Columvi+GemOx (N=183) eller rituksimab i kombinasjon med gemcitabin pluss oksaliplatin (R-GemOx; N=91) i 8 sykluser, etterfulgt av 4 tilleggssykluser med Columvi monoterapi for pasienter i Columvi+GemOx-armen. Randomiseringen ble stratifisert etter antall tidligere linjer med systemisk behandling for DLBCL (1 vs. ≥ 2) og resultat av siste systemiske behandling (residiverende vs. refraktær). 

I Columvi+GemOx-armen fikk pasientene forbehandling med obinutuzumab i syklus 1 dag 1 etterfulgt av 2,5 mg Columvi i syklus 1 dag 8, 10 mg Columvi i syklus 1 dag 15 og 30 mg Columvi i syklus 2 dag 1 i henhold til doseopptrappingsplanen. Pasientene fortsatte å få 30 mg Columvi på dag 1 i syklusene 3 til 12. Gemcitabin (1 000 mg/m2) og oksaliplatin (100 mg/m2) ble administrert intravenøst på dag 2 i syklus 1 og deretter på dag 1 i påfølgende sykluser, opp til syklus 8. Varigheten av hver syklus var 21 dager i begge armene. Pasientene fikk en median på 11 sykluser med Columvi-behandling (variasjon: 1 til 13 sykluser). 64,5 % fikk 8 eller flere sykluser, og 44,8 % fikk 12 sykluser med Columvi-behandling. 

Ved baseline var demografi og sykdomskarakteristika: median alder 68 år (variasjon: 20 til 88 år) med 62,8 % i alderen 65 år eller eldre og 23,7 % i alderen 75 år eller eldre; 57,7 % menn; 42 % hvite, 50 % asiatiske, 1,1 % svarte eller afroamerikanske og 5,8 % latinamerikanske; og ECOG-funksjonsstatus på 0 (43,3 %), 1 (46,6 %) eller 2 (10,1 %). De fleste pasientene (62,8 %) hadde tidligere fått 1 systemisk behandlingslinje. 37,2 % av pasientene hadde tidligere fått 2 eller flere behandlingslinjer. Alle pasientene hadde tidligere fått kjemoterapi, og de fleste (98,5 %) hadde tidligere fått behandling med anti-CD20 monoklonalt antistoff. 7,7 % av pasientene hadde tidligere fått CAR T-celleterapi, og 4,0 % av pasientene hadde fått autolog stamcelletransplantasjon. De fleste pasientene (66,8 %) hadde refraktær sykdom. 55,8 % av pasientene hadde primær refraktær sykdom, og 60,6 % av pasientene var refraktære mot sin forrige behandling. De vanligste grunnene til at pasienter ikke ble vurdert som kandidater for transplantasjon var alder (42,3 %), at pasienten ikke samtykket til høydose kjemoterapi og/eller transplantasjon (34,7 %) og utilstrekkelig respons på redningsbehandling (9,9 %).

Det primære effektendepunktet var total overlevelse (OS). På tidspunktet for den forhåndsspesifiserte primære analysen ble det observert en statistisk signifikant bedring i OS hos pasienter randomisert til Columvi+GemOx-armen sammenlignet med pasienter randomisert til R-GemOx (HR 0,59, 95 % KI: 0,40, 0,89; p-verdi=0,011). Median OS i R-GemOx-armen var 9,0 måneder (95 % KI: 7,3, 14,4) og ble ikke nådd i Columvi+GemOx-armen (95 % KI: 13,8, NE). Statistisk signifikante forbedringer av progresjonsfri overlevelse (PFS) og CR-rate, vurdert av en IRC, ble også observert med Columvi+GemOx i forhold til R-GemOx. Median PFS var 12,1 måneder (95 % KI: 6.8, 18.3) i Columvi+GemOx-armen versus 3,3 måneder (95 % KI: 2,5, 5,6) i R-GemOx-armen (HR 0,37, 95 % KI: 0,25, 0,55, p-verdi < 0,001). Komplett respons-raten var 50,3 % med Columvi+GemOx versus 22,0 % med R-GemOx, en forskjell på 28,3 % (p-verdi < 0,001).

Resultater for total overlevelse, PFS og CR fra en oppdatert analyse utført etter ytterligere 10,5 måneders oppfølging, viser fortsatt nytte av Columvi+GemOx i forhold til R-GemOx. Nøkkelresultatene er oppsummert i tabell 9. Kaplan-Meier-kurver for OS og PFS fra den oppdaterte analysen er presentert i henholdsvis figur 1 og figur 2. Eksplorativ undergruppeanalyse på tidspunktet for den oppdaterte analysen, viste en hasardratio for OS på 1,09 (95 % KI: 0,54, 2,18) og en hasardratio for PFS på 0,84 (95 % KI: 0,44, 1,59) for pasienter inkludert i Europa.

Tabell 9. Effekt hos pasienter med residiverende eller refraktær DLBCL behandlet med Columvi i kombinasjon med gemcitabin og oksaliplatin (ITT)

	Effektendepunkter
	Oppdatert analyse
(median observasjonstid = 20,7 måneder)

	
	Columvi+GemOx
N=183 
	R-GemOx
N=91 

	Total overlevelse

	Antall (%) dødsfall
	80 (43,7)
	52 (57,1)

	Median (95 % KI), måneder
	25,5 (18,3, NE)
	12,9 (7,9, 18,5)

	HR (95 % KI)
	0,62 (0,43, 0,88)

	Progresjonsfri overlevelse - IRC-vurdert

	Antall (%) pasienter med hendelser 
	90 (49,2)
	54 (59,3)

	Median (95 % KI), måneder
	13,8 (8,7, 20,5)
	3,6 (2,5, 7,1)

	HR (95 % KI)
	0,40 (0,28, 0,57)

	Komplett responsrate - IRC-vurdert

	Respondere (%)
	107 (58,5)
	23 (25,3)

	Forskjell i responsrate (95 % KI), %
	33,2 (20,9, 45,5)

	Objektiv responsrate - IRC-vurdert

	Respondere (%) (CR, PR)
	125 (68,3)
	37 (40,7)

	Forskjell i responsrate (95 % KI), %
	27,7 (14,7, 40,6)


KI = konfidensintervall; HR = hasardratio; NE = ikke estimerbar.

Figur 1: Kaplan-Meier-kurve av total overlevelse i studie GO41944 (STARGLO, oppdatert analyse, ITT) 
[image: Skjermbilde 2025-01-17 102138]

Figur 2: Kaplan Meier-kurve av IRC-vurdert progresjonsfri overlevelse i studie GO41944 (STARGLO, oppdatert analyse, ITT) 

Immunogenisitet

På tvers av studier, var bare 4 (0,7 %) av 608 pasienter negative for anti-glofitamab-antistoffer ved baseline og ble positive etter behandling. På grunn av det begrensede antallet pasienter med antistoffer mot glofitamab, kan ingen konklusjoner trekkes angående en potensiell effekt av immunogenisitet på effekt eller sikkerhet.

Pediatrisk populasjon

Det europeiske legemiddelkontoret (the European Medicines Agency) har utsatt forpliktelsen til å presentere resultater fra studier med Columvi i en eller flere undergrupper av den pediatriske populasjonen ved behandling av modne B-celle-neoplasmer (se pkt. 4.2 for informasjon om pediatrisk bruk).

5.2	Farmakokinetiske egenskaper

Ikke-kompartmentelle analyser indikerer at serumkonsentrasjonen av glofitamab når maksimalt nivå (Cmax) ved slutten av infusjonen og synker på en bi-eksponentiell måte. Glofitamab viser lineær og doseproporsjonal farmakokinetikk over det undersøkte doseområdet (0,005 til 30 mg) og er uavhengig av tid.

Absorpsjon

Columvi administreres som en intravenøs infusjon. Maksimal konsentrasjon av glofitamab (Cmax) ble nådd ved slutten av infusjonen.

Distribusjon

Etter intravenøs administrering var det sentrale distribusjonsvolumet 3,34 liter, noe som er nær totalt serumvolum. Det perifere distribusjonsvolumet var 2,35 liter.

Biotransformasjon

Metabolismen av glofitamab er ikke studert. Antistoffer fjernes hovedsakelig ved katabolisme.

Eliminasjon

Tidsdataene for glofitamab serumkonsentrasjon er beskrevet av en populasjonsfarmakokinetisk modell med to kompartmenter, og både tidsuavhengig clearance og tidsvarierende clearance.

Den tidsuavhengige clearance-veien ble estimert til 0,633 liter/dag og den initiale tidsvarierende clearance-veien til 0,814 liter/dag, med en eksponensiell nedbrytning over tid (Kdes ~ 1,5/dag). Den estimerte halveringstiden for nedbrytning fra den opprinnelige totale clearance-verdien til den tidsuavhengige clearance ble kun estimert til 0,471 dager.

Den effektive halveringstiden i den lineære fasen (dvs. etter at bidraget av tidsvarierende clearance har kollapset til en ubetydelig mengde) er 7,92 dager (geometrisk gjennomsnitt, 95 % KI: 4,69, 11,90) basert på populasjonsfarmakokinetisk analyse.

Spesielle populasjoner

Eldre

Ingen forskjeller i eksponering for glofitamab ble observert hos pasienter 65 år og eldre og de under 65 år basert på populasjonsfarmakokinetisk analyse.

Nedsatt nyrefunksjon

Populasjonsfarmakokinetisk analyse av glofitamab viste at kreatinin-clearance ikke påvirker farmakokinetikken til glofitamab. Farmakokinetikken til glofitamab hos pasienter med mild eller moderat nedsatt nyrefunksjon (CrCL 30 til < 90 ml/min) var lik den hos pasienter med normal nyrefunksjon. Columvi er ikke undersøkt hos pasienter med alvorlig nedsatt nyrefunksjon.

Nedsatt leverfunksjon

Populasjonsfarmakokinetiske analyser viste at mild leversvikt ikke påvirker farmakokinetikken til glofitamab. Farmakokinetikken til glofitamab hos pasienter med lett nedsatt leverfunksjon (total bilirubin > ULN til ≤ 1,5  ULN eller AST > ULN) var lik de med normale leverfunksjoner. Ingen dosejustering er nødvendig for pasienter med lett nedsatt leverfunksjon. Columvi er ikke studert hos pasienter med moderat eller alvorlig nedsatt leverfunksjon.

Effekter av alder, kjønn og kroppsvekt

Ingen klinisk signifikante forskjeller i farmakokinetikken til glofitamab ble observert basert på alder (21 år til 90 år), kjønn og kroppsvekt (31 kg til 148 kg).

5.3	Prekliniske sikkerhetsdata

Ingen studier er utført for å fastslå det karsinogene og mutagene potensialet til glofitamab.

Fertilitet

Det er ikke utført fertilitetsvurderinger hos dyr for å evaluere effekten av glofitamab.

Reproduksjonstoksisitet

Ingen reproduksjons- og utviklingstoksisitetsstudier på dyr er utført for å evaluere effekten av glofitamab. Basert på lav placentaoverføring av antistoffer i løpet av første trimester, virkningsmekanismen til glofitamab (reduksjon av B-celler, målavhengig T-celleaktivering og cytokinfrigjøring), tilgjengelige sikkerhetsdata med glofitamab og data om andre anti-CD20-antistoffer, er risikoen for teratogenitet lav. Langvarig B-celledeplesjon kan føre til økt risiko for opportunistisk infeksjon, som kan forårsake fostertap. Forbigående CRS assosiert med administrasjon av Columvi kan også være skadelig for fosteret (se pkt. 4.6).

Systemisk toksisitet

I en studie på cynomolgusaper hadde dyr som opplevde alvorlig CRS etter en enkelt intravenøs dose glofitamab (0,1 mg/kg) uten forbehandling med obinutuzumab erosjoner i mage-tarmkanalen og inflammatoriske celleinfiltrater i milt og sinusoider i leveren og sporadisk i noen andre organer. Disse inflammatoriske celleinfiltratene var sannsynligvis sekundære til cytokinindusert immuncelleaktivering. Forbehandling med obinutuzumab resulterte i svekkelse av glofitamab-indusert cytokinfrigjøring og relaterte bivirkninger ved reduksjon av B-celler i perifert blod og lymfoidvev. Dette tillot minst 10 ganger høyere doser av glofitamab (1 mg/kg) hos cynomolgusaper, noe som resulterte i en Cmax på opptil 3,74 ganger den humane Cmax ved den anbefalte dosen på 30 mg.

Alle funn med glofitamab ble ansett som farmakologisk medierte effekter og reversible. Studier lengre enn 4 uker ble ikke utført, da glofitamab var svært immunogent hos cynomolgusaper og førte til tap av eksponering og tap av farmakologisk effekt.

Siden alle pasienter med tilbakefall av eller refraktær DCBCL som skal behandles har blitt eksponert for anti-CD20-behandling fra før, vil de fleste før behandling med obinutuzumab mest sannsynlig ha lave nivåer av sirkulerende B-celler grunnet residual-effekter fra tidligere anti-CD20-behandlinger. Derfor kan det være at dyremodellen uten tidligere behandling med rituximab (eller annen anti-CD20) ikke representerer fullt ut den kliniske konteksten.


6.	FARMASØYTISKE OPPLYSNINGER

6.1	Hjelpestoffer

L-hHistidin
L-hHistidinhydrokloridmonohydrat
L-mMetionin
Sukrose
Polysorbat 20 (E 432)
Vann til injeksjonsvæsker

6.2	Uforlikeligheter

Dette legemidlet skal ikke blandes med andre legemidler enn de som er angitt i pkt. 6.6.

6.3	Holdbarhet

Uåpnet hetteglass

30 måneder.

Fortynnet oppløsning for intravenøs infusjon

Kjemisk og fysisk stabilitet ved bruk er vist i maksimalt 72 timer ved 2 °C til 8 °C og 24 timer ved 30 °C etterfulgt av en maksimal infusjonstid på 8 timer.

Fra et mikrobiologisk synspunkt bør den fortynnede løsningen brukes umiddelbart. Hvis det ikke brukes umiddelbart, er oppbevaringstider og -forhold før bruk brukerens ansvar og vil normalt ikke være lenger enn 24 timer ved 2 °C til 8 °C, med mindre fortynning har funnet sted under kontrollerte og validerte aseptiske forhold.

6.4	Oppbevaringsbetingelser

Oppbevares i kjøleskap (2 °C – 8 °C).
Må ikke fryses.
Oppbevar hetteglasset i ytterkartongen for å beskytte mot lys.
For oppbevaringsbetingelser etter fortynning av legemidlet, se pkt. 6.3.

6.5	Emballasje (type og innhold)

Columvi 2,5 mg konsentrat til infusjonsvæske, oppløsning

2,5 ml konsentrat til infusjonsvæske, oppløsning i et 6 ml hetteglass (fargeløst type I-glass) med propp (butylgummi). 

Pakningsstørrelse på 1 hetteglass.

Columvi 10 mg konsentrat til infusjonsvæske, oppløsning

10 ml konsentrat til infusjonsvæske, oppløsning i et 15 ml hetteglass (fargeløst type I-glass) med propp (butylgummi).

Pakningsstørrelse på 1 hetteglass.

6.6	Spesielle forholdsregler for destruksjon og annen håndtering

Fortynnet oppløsning av Columvi kan administreres som en intravenøs infusjon fra pose (alle doser) eller sprøyte (kun 2,5 mg dose).

Instruksjoner for fortynning

	Columvi inneholder ikke konserveringsmiddel og er kun beregnet for engangsbruk
	Columvi må fortynnes av helsepersonell ved bruk av aseptisk teknikk før intravenøs administrering.
	Inspiser hetteglasset med Columvi visuelt for partikler eller misfarging før administrering. Columvi er en fargeløs, klar løsning. Kast hetteglasset hvis oppløsningen er uklar, misfarget eller inneholder synlige partikler.

Tilberedning av intravenøs infusjon fra pose
	Trekk ut passende volum natriumklorid 9 mg/ml (0,9 %) injeksjonsvæske, oppløsning eller natriumklorid 4,5 mg/ml (0,45 %) injeksjonsvæske, oppløsning som beskrevet i tabell 10, fra infusjonsposen med en steril kanyle og sprøyte og kast.
	Trekk ut det nødvendige volum av Columvi-konsentrat for den tiltenkte dosen fra hetteglasset med en steril kanyle og sprøyte og fortynn i infusjonsposen (se tabell 10). Kast eventuell ubrukt del som er igjen i hetteglasset.
	Den endelige glofitamabkonsentrasjonen etter fortynning må være 0,1 mg/ml til 0,6 mg/ml.
	Vend forsiktig infusjonsposen for å blande oppløsningen for å unngå overdreven skumdannelse. Ikke rist.
	Inspiser infusjonsposen for partikler og kast hvis synlige partikler.
	Før start av den intravenøse infusjonen bør innholdet i infusjonsposen være romtemperert (25°C). ).
· Ved administrering av Columvi via sprøyteinfusjon, trekk hele innholdet i infusjonsposen opp i en sprøyte. Alternativt kan en metode med to sprøyter ved bruk av en adapter benyttes for å tilberede dosen til pumpeinfusjon med sprøyte.

Tabell 10. Fortynning av Columvi for intravenøs infusjon fra pose

	Dose av Columvi som skal administreres
	Størrelse på infusjonspose
	Volum natriumklorid 9 mg/ml (0,9 %) eller 4,5 mg/ml (0,45 %) injeksjonsvæske som skal trekkes opp og kasseres
	Volum av Columvi-konsentrat som skal tilsettes

	2,5 mg
	50 ml
	27,5 ml
	2,5 ml

	
	100 ml
	77,5 ml
	2,5 ml

	10 mg
	50 ml
	10 ml
	10 ml

	
	100 ml
	10 ml
	10 ml

	30 mg
	50 ml
	30 ml
	30 ml

	
	100 ml
	30 ml
	30 ml



Tilberedning av intravenøs infusjon fra sprøyte (kun 2,5 mg dose)
Bruk en metode med to sprøyter med en adapter for å tilberede dosen. Sluttvolumet av den fortynnede oppløsningen er 25 ml.
	Trekk ut 22,5 ml natriumklorid 9 mg/ml (0,9 %) injeksjonsvæske, oppløsning eller natriumklorid 4,5 mg/ml (0,45 %) injeksjonsvæske, oppløsning fra en infusjonspose til en sprøyte av egnet størrelse (f.eks. 30 ml).
	Trekk ut 2,5 ml Columvi-konsentrat fra hetteglasset med en steril kanlye til en ny sprøyte. Kast eventuell ubrukt del som er igjen i hetteglasset.
	Fest en adapter til de to sprøytene, og overfør Columvi-konsentratet til sprøyten som inneholder natriumklorid 9 mg/ml (0,9 %) injeksjonsvæske, oppløsning eller natriumklorid 4,5 mg/ml (0,45 %) injeksjonsvæske, oppløsning. Den endelige glofitamabkonsentrasjonen etter fortynning skal være 0,1 mg/ml.
	Koble fra sprøytene. Trekk luft inn i sprøyten som inneholder den fortynnede oppløsningen med Columvi, og lukk den. 
	Vend forsiktig sprøyten for å blande oppløsningen for å unngå overdreven skumdannelse. Ikke rist.
	Fjern luftbobler fra sprøyten før administrering.

Administrering

Skal kun administreres som en intravenøs infusjon.

Skal ikke administreres som intravenøs støt- (push) eller bolusdose.

Administreres som en intravenøs infusjon gjennom en separat infusjonslinje fraved bruk av en pose infusjonspumpe eller sprøyte, i begge tilfeller ved bruk av pumpe, over maksimalt 8 timer.

NårDet kan være at infusjonsposen eller sprøyten med Columvi blir er tom på kortere tid enn anbefalt infusjonsvarighet. For å , må du sikre at hele Columvidosen administreres, ved å skylle den samme infusjonslinjen ved å erstatte den tomme Columviposen eller –sprøyten, med en infusjonspose eller sprøyte som inneholder natriumklorid 9 mg/ml (0,9 %) injeksjonsvæske, oppløsning eller natriumklorid 4,5 mg/ml (0,45 %) injeksjonsvæske, oppløsning. Fortsett infusjonen med samme hastighet til anbefalt infusjonsvarighet nås, i henhold til tabell 2.

Uforlikeligheter

Kun natriumklorid 9 mg/ml (0,9 %) eller 4,5 mg/ml (0,45 %) injeksjonsvæske, oppløsning bør brukes for å fortynne Columvi, siden andre injeksjonsvæsker ikke er testet.

Når fortynnet med natriumklorid 9 mg/ml (0,9 %) injeksjonsvæske, oppløsning er Columvi kompatibel med intravenøse infusjonsposer som består av polyvinylklorid (PVC), polyetylen (PE), polypropylen (PP) eller ikke-PVC polyolefin. Fortynnet med natriumklorid 4,5 mg/ml (0,45 %) injeksjonsvæske, oppløsning er Columvi kompatibel med intravenøse infusjonsposer som består av PVC.

Ved fortynning med natriumklorid 9 mg/ml (0,9 %) eller 4,5 mg/ml (0,45 %) injeksjonsvæske, oppløsning, er Columvi kompatibel med sprøyter som består av PP.

Ingen uforlikeligheter har blitt observert med infusjonssett med produktkontaktende overflater av polyuretan (PUR), PVC, PE, polybutadien (PBD), polyeteruretan (PEU), polykarbonat (PC), silikon, polytetrafluoretylen (PTFE) eller akrylnitrilbutadienstyren (ABS) og in-line filtermembraner sammensatt av polyetersulfon (PES) eller polysulfon. Bruk av in-line filtermembraner er valgfritt.

Destruksjon

Columvi hetteglass er kun til engangsbruk.

Ikke anvendt legemiddel samt avfall bør destrueres i overensstemmelse med lokale krav.


7.	INNEHAVER AV MARKEDSFØRINGSTILLATELSEN

Roche Registration GmbH
Emil‑Barell‑Strasse 1
79639 Grenzach‑Wyhlen
Tyskland


8.	MARKEDSFØRINGSTILLATELSESNUMMER (NUMRE) 

EU/1/23/1742/001
EU/1/23/1742/002


9.	DATO FOR FØRSTE MARKEDSFØRINGSTILLATELSE / SISTE FORNYELSE

Dato for første markedsføringstillatelse: 7. juli 2023
Dato for siste fornyelse: 827. mai 20254


10.	OPPDATERINGSDATO

Detaljert informasjon om dette legemidlet er tilgjengelig på nettstedet til Det europeiske legemiddelkontoret (the European Medicines Agency) https://www.ema.europa.eu. 


























VEDLEGG II

A.	TILVIRKER AV BIOLOGISK AKTIVT VIRKESTOFF OG TILVIRKER ANSVARLIG FOR BATCH RELEASE

B.	VILKÅR ELLER RESTRIKSJONER VEDRØRENDE LEVERANSE OG BRUK

C.	ANDRE VILKÅR OG KRAV TIL MARKEDSFØRINGSTILLATELSEN

D.	VILKÅR ELLER RESTRIKSJONER VEDRØRENDE SIKKER OG EFFEKTIV BRUK AV LEGEMIDLET


A.	TILVIRKER AV BIOLOGISK AKTIVT VIRKESTOFF OG TILVIRKER ANSVARLIG FOR BATCH RELEASE

Navn og adresse til tilvirker av biologisk aktivt virkestoff

Roche Diagnostics GmbH 
Nonnenwald 2 
82377 Penzberg 
Tyskland 

Navn og adresse til tilvirker ansvarlig for batch release

Roche Pharma AG
Emil‑Barell‑Strasse 1
79639 Grenzach‑Wyhlen 
Tyskland


B.	VILKÅR ELLER RESTRIKSJONER VEDRØRENDE LEVERANSE OG BRUK

Legemiddel underlagt begrenset forskrivning (se Vedlegg I, Preparatomtale, pkt. 4.2).


C.	ANDRE VILKÅR OG KRAV TIL MARKEDSFØRINGSTILLATELSEN

	Periodiske sikkerhetsoppdateringsrapporter (PSUR-er)

Kravene for innsendelse av periodiske sikkerhetsoppdateringsrapporter (PSUR-er) for dette legemidlet er angitt i Artikkel 9 av forordning (EC) 507/2006. Herav følger at innehaver av markedsføringstillatelsen (MAH) skal sende inn PSUR hver 6. måned.

Kravene for innsendelse av periodiske sikkerhetsoppdateringsrapporter (PSUR-er) for dette legemidlet er angitt i EURD-listen (European Union Reference Date list), som gjort rede for i Artikkel 107c(7) av direktiv 2001/83/EF og i enhver oppdatering av EURD-listen som publiseres på nettstedet til Det europeiske legemiddelkontoret (the European Medicines Agency).


D.	VILKÅR ELLER RESTRIKSJONER VEDRØRENDE SIKKER OG EFFEKTIV BRUK AV LEGEMIDLET

	Risikohåndteringsplan (RMP)

Innehaver av markedsføringstillatelsen skal gjennomføre de nødvendige aktiviteter og intervensjoner vedrørende legemiddelovervåkning spesifisert i godkjent RMP presentert i Modul 1.8.2 i markedsføringstillatelsen samt enhver godkjent påfølgende oppdatering av RMP.

En oppdatert RMP skal sendes inn:
	på forespørsel fra Det europeiske legemiddelkontoret (the European Medicines Agency);
	når risikohåndteringssystemet er modifisert, spesielt som resultat av at det fremkommer ny informasjon som kan lede til en betydelig endring i nytte/risiko profilen eller som resultat av at en viktig milepel (legemiddelovervåkning eller risikominimering) er nådd.

	Andre risikominimeringsaktiviteter

Før bruk av Columvi i hver medlemsstat må MAH bli enig om innholdet og formatet til opplæringsprogrammet, inkludert kommunikasjonsmedier, distribusjonsmodaliteter og alle andre aspekter ved programmet, med den nasjonale kompetente myndigheten.

Opplæringsprogrammet er rettet mot:
	 Å informere leger om å gi hver pasient pasientkortet og forklare dem innholdet i det, som inkluderer en liste over symptomer på CRS og ICANS for å gjøre pasientene oppmerksomme og oppfordre til å oppsøke øyeblikkelig legehjelp i tilfelle symptomene oppstår.
	Å oppfordre pasienten til å reagere, herunder å søke øyeblikkelig legehjelp i tilfelle forekomst av symptomer på CRS og ICANS.
	Å informere leger om risikoen for tumoroppblussing og dens manifestasjoner.

MAH skal sørge for at i hver medlemsstat hvor Columvi markedsføres, har alle helsepersonell (HCP-er) som forventes å foreskrive, utlevere eller bruke Columvi, tilgang til/mottar en helsepersonellbrosjyre, som vil inneholde:
	En beskrivelse av tumoroppblussing og informasjon om tidlig gjenkjennelse av tilstanden, riktig diagnose og overvåking av tumoroppblussing.
	En påminnelse om å gi hver pasient pasientkortet, som inkluderer en liste over symptomer på CRS og ICANS for å be pasienter om å søke øyeblikkelig legehjelp i tilfelle de oppstår.

Alle pasienter som mottar Columvi skal motta et pasientkort som skal inneholde følgende nøkkelelementer:
	Kontaktinformasjon for forskriveren av Columvi 
	Liste over symptomer på CRS og ICANS for å oppfordre pasienten til å reagere, inkludert å oppsøke øyeblikkelig legehjelp i tilfelle symptomene oppstår.
	Instruksjoner om at pasienten til enhvert tid skal ha med seg pasientkortet og dele det med helsepersonell som er involvert i deres omsorg (dvs. helsepersonell innen akuttmedisin, etc.)
	Informasjon til helsepersonell som behandler pasienten om at behandling med Columvi er forbundet med risiko for CRS og ICANS.

























VEDLEGG III

MERKING OG PAKNINGSVEDLEGG

























A. MERKING

OPPLYSNINGER SOM SKAL ANGIS PÅ YTRE EMBALLASJE

YTTERESKE


1.	LEGEMIDLETS NAVN

Columvi 2,5 mg konsentrat til infusjonsvæske, oppløsning
glofitamab


2.	DEKLARASJON AV VIRKESTOFF

1 hetteglass på 2,5 ml inneholder 2,5 mg glofitamab i en konsentrasjon på 1 mg/ml


3.	LISTE OVER HJELPESTOFFER

Hjelpestoffer:
L-hhistidin,
L-hhistidinhydrokloridmonohydrat,
L-mmetionin,
sukrose,
polysorbat 20,
vann til injeksjonsvæsker.
Se pakningsvedlegget for ytterligere informasjon.


4.	LEGEMIDDELFORM OG INNHOLD

Konsentrat til infusjonsvæske, oppløsning
2,5 mg/2,5 ml
1 hetteglass


5.	ADMINISTRASJONSMÅTE OG -VEI

Til intravenøs bruk etter fortynning
Til engangsbruk
Les pakningsvedlegget før bruk


6.	ADVARSEL OM AT LEGEMIDLET SKAL OPPBEVARES UTILGJENGELIG FOR BARN

Oppbevares utilgjengelig for barn


7.	EVENTUELLE ANDRE SPESIELLE ADVARSLER

Må ikke ristes


8.	UTLØPSDATO

EXP


9.	OPPBEVARINGSBETINGELSER

Oppbevares i kjøleskap
Må ikke fryses
Oppbevar hetteglasset i ytterkartongen for å beskytte mot lys


10.	EVENTUELLE SPESIELLE FORHOLDSREGLER VED DESTRUKSJON AV UBRUKTE LEGEMIDLER ELLER AVFALL


11.	NAVN OG ADRESSE PÅ INNEHAVEREN AV MARKEDSFØRINGSTILLATELSEN

Roche Registration GmbH
Emil‑Barell‑Strasse 1
79639 Grenzach‑Wyhlen
Tyskland


12.	MARKEDSFØRINGSTILLATELSESNUMMER (NUMRE)

EU/1/23/1742/001


13.	BATCH-NUMMER

Lot


14.	GENERELL KLASSIFIKASJON FOR UTLEVERING


15.	BRUKSANVISNING


16.	INFORMASJON PÅ BLINDESKRIFT

Fritatt fra krav om blindeskrift.


17.	SIKKERHETSANORDNING (UNIK IDENTITET) – TODIMENSJONAL STREKKODE

2D-strekkode, inkludert unik identitet inkludert.


18.	SIKKERHETSANORDNING (UNIK IDENTITET) – I ET FORMAT LESBART FOR MENNESKER 

PC
SN
NN

MINSTEKRAV TIL OPPLYSNINGER SOM SKAL ANGIS PÅ SMÅ INDRE EMBALLASJER 

HETTEGLASS


1.	LEGEMIDLETS NAVN OG ADMINISTRASJONSVEI

Columvi 2,5 mg sterilt konsentrat til infusjonsvæske, oppløsning
glofitamab
Intravenøs bruk


2.	ADMINISTRASJONSMÅTE

i.v. etter fortynning


3.	UTLØPSDATO

EXP


4.	BATCH-NUMMER

Lot


5.	INNHOLD ANGITT ETTER VEKT, VOLUM ELLER ANTALL DOSER

2,5 mg/2,5 ml


6.	ANNET


OPPLYSNINGER SOM SKAL ANGIS PÅ YTRE EMBALLASJE 

YTTERESKE


1.	LEGEMIDLETS NAVN

Columvi 10 mg konsentrat til infusjonsvæske, oppløsning
glofitamab


2.	DEKLARASJON AV VIRKESTOFF

1 hetteglass på 10 ml inneholder 10 mg glofitamab i en konsentrasjon på 1 mg/ml


3.	LISTE OVER HJELPESTOFFER

Hjelpestoffer:
L-hhistidin,
L-hhistidinhydrokloridmonohydrat,
L-mmetionin,
sukrose,
polysorbat 20,
vann til injeksjonsvæsker.
Se pakningsvedlegget for ytterligere informasjon.


4.	LEGEMIDDELFORM OG INNHOLD

Konsentrat til infusjonsvæske, oppløsning
10 mg/10 ml
1 hetteglass


5.	ADMINISTRASJONSMÅTE OG -VEI

Til intravenøs bruk etter fortynning
Til engangsbruk
Les pakningsvedlegget før bruk


6.	ADVARSEL OM AT LEGEMIDLET SKAL OPPBEVARES UTILGJENGELIG FOR BARN

Oppbevares utilgjengelig for barn


7.	EVENTUELLE ANDRE SPESIELLE ADVARSLER

Må ikke ristes


8.	UTLØPSDATO

EXP


9.	OPPBEVARINGSBETINGELSER

Oppbevares i kjøleskap
Må ikke fryses
Oppbevar hetteglasset i ytterkartongen for å beskytte mot lys


10.	EVENTUELLE SPESIELLE FORHOLDSREGLER VED DESTRUKSJON AV UBRUKTE LEGEMIDLER ELLER AVFALL


11.	NAVN OG ADRESSE PÅ INNEHAVEREN AV MARKEDSFØRINGSTILLATELSEN

Roche Registration GmbH
Emil‑Barell‑Strasse 1
79639 Grenzach‑Wyhlen
Tyskland


12.	MARKEDSFØRINGSTILLATELSESNUMMER (NUMRE)

EU/1/23/1742/002


13.	BATCH-NUMMER

Lot


14.	GENERELL KLASSIFIKASJON FOR UTLEVERING


15.	BRUKSANVISNING


16.	INFORMASJON PÅ BLINDESKRIFT

Fritatt fra krav om blindeskrift.


17.	SIKKERHETSANORDNING (UNIK IDENTITET) – TODIMENSJONAL STREKKODE

2D-strekkode, inkludert unik identitet inkludert.


18.	SIKKERHETSANORDNING (UNIK IDENTITET) – I ET FORMAT LESBART FOR MENNESKER 

PC
SN
NN


MINSTEKRAV TIL OPPLYSNINGER SOM SKAL ANGIS PÅ SMÅ INDRE EMBALLASJER 

HETTEGLASS


1.	LEGEMIDLETS NAVN OG ADMINISTRASJONSVEI

Columvi 10 mg sterilt konsentrat til infusjonsvæske, oppløsning
glofitamab
Intravenøs bruk


2.	ADMINISTRASJONSMÅTE

i.v. etter fortynning


3.	UTLØPSDATO

EXP


4.	BATCH-NUMMER

Lot


5.	INNHOLD ANGITT ETTER VEKT, VOLUM ELLER ANTALL DOSER

10 mg/10 ml


6.	ANNET


























B. PAKNINGSVEDLEGG


Pakningsvedlegg: Informasjon til pasienten

Columvi 2,5 mg konsentrat til infusjonsvæske, oppløsning
Columvi 10 mg konsentrat til infusjonsvæske, oppløsning
glofitamab

[image: BT_1000x858px]Dette legemidlet er underlagt særlig overvåking for å oppdage ny sikkerhetsinformasjon så raskt som mulig. Du kan bidra ved å melde enhver mistenkt bivirkning. Se avsnitt 4 for informasjon om hvordan du melder bivirkninger.

Les nøye gjennom dette pakningsvedlegget før du begynner å bruke dette legemidlet. Det inneholder informasjon som er viktig for deg.

	Ta vare på dette pakningsvedlegget. Du kan få behov for å lese det igjen.
-	Legen din vil gi deg et pasientkort. Les det nøye og følg instruksjonene. Ha pasientkortet med deg til enhver tid.
-	Vis alltid pasientkortet til lege eller sykepleier når du møter dem eller hvis du drar til sykehus.
	Spør lege eller sykepleier hvis du har flere spørsmål eller trenger mer informasjon. 
	Kontakt lege eller sykepleier dersom du opplever bivirkninger, inkludert mulige bivirkninger som ikke er nevnt i dette pakningsvedlegget. Se avsnitt 4.

I dette pakningsvedlegget finner du informasjon om:
1.	Hva Columvi er og hva det brukes mot
2.	Hva du må vite før du får Columvi
3.	Hvordan Columvi gis
4.	Mulige bivirkninger
5.	Hvordan Columvi oppbevares
6.	Innholdet i pakningen og ytterligere informasjon


1.	Hva Columvi er og hva det brukes mot

Hva Columvi er

Columvi er en kreftmedisin som inneholder virkestoffet glofitamab.

Hva Columvi brukes mot

Columvi brukes til å behandle voksne med en kreft som kalles «diffust storcellet B-celle-lymfom» (DLBCL). Columvi kan gis alene (monoterapi) eller sammen med andre legemidler som kalles kjemoterapi.

	Columvi gis alene når kreften har kommet tilbake (er residiverende) eller ikke responderte på tidligere behandlinger (er refraktær) og du har fått to eller flere tidligere behandlinger. 
	Columvi gis sammen med legemidlene gemcitabin og oksaliplatin når kreften har kommet tilbake (er residiverende) eller ikke responderte på tidligere behandling (er refraktær) og når du ikke kan få stamcelletransplantasjon.

Diffust storcellet B-celle-lymfom er kreft i en del av immunsystemet ditt (kroppens forsvar).
	Det påvirker en type hvite blodlegemer som kalles «B-celler».
	I DLBCL deler B-celler seg på en ukontrollert måte og bygger seg opp i vevet ditt.

Hvordan Columvi virker

	Det aktive stoffet i Columvi, glofitamab, er et bispesifikt monoklonalt antistoff, en type protein som binder seg til to spesifikke mål i kroppen. Det binder seg til et spesifikt protein på overflaten av B-celler, inkludert kreftformede B-celler, og også til et annet protein på overflaten av T-cellene (en annen type hvite blodceller). Dette aktiverer T-cellene og får dem til å dele seg. Dette resulterer i nedbrytning av B-celler, inkludert kreftformede B-celler.


2.	Hva du må vite før du får Columvi

Du kan ikke bruke Columvi:
	dersom du er allergisk overfor glofitamab eller noen av de andre innholdsstoffene i dette legemidlet (listet opp i avsnitt 6)
	dersom du er allergisk mot obinutuzumab, som er et annet legemiddel som gis før du starter behandling med Columvi (se også avsnitt 3 «Hvordan Columvi gis»), eller noen av de andre ingrediensene i dette legemidlet

Hvis du er usikker om noe av dette gjelder deg, snakk med legen din eller sykepleieren din før du får Columvi.

Advarsler og forsiktighetsregler

Snakk med legen din før du får Columvi dersom
	du har en infeksjon
	du har hatt en langvarig infeksjon (kronisk), eller en infeksjon som stadig kommer tilbake (tilbakefall)
	du har eller har hatt noen nyre-, lever- eller hjerteproblemer
	du planlegger å ta en vaksine i nær fremtid

Hvis noe av det ovennevnte gjelder deg (eller du er usikker), snakk med legen din før du får Columvi.

Vær oppmerksom på alvorlige bivirkninger.

Noen bivirkninger av Columvi er alvorlige og kan noen ganger være livstruende. De kan oppstå når som helst under behandling med Columvi.

Fortell legen din umiddelbart hvis du opplever noen av følgende bivirkninger mens du får Columvi. Symptomene på hver bivirkning er oppført i avsnitt 4.

	Cytokinfrigjøringssyndrom (CRS): en kraftig inflammatorisk tilstand assosiert med legemidler som stimulerer T-celler, forbundet med feber og svekkelse av flere organer i kroppen. Cytokinfrigjøringssyndrom er mer sannsynlig å inntreffe ved første behandlingssyklus etter at Columvi er gitt (se avsnitt 3 «Hvordan Columvi gis»). Nøye overvåkning er nødvendig. Før hver infusjon kan du få legemidler som bidrar til å redusere mulige bivirkninger av cytokinfrigjøringssyndrom.
	Nevrologisk toksisitet, inkludert immuneffektorcelle-assosiert nevrotoksisitetssyndrom: effekter på nervesystemet. Symptomer inkluderer å føle seg forvirret, desorientert, føle seg mindre årvåken, ha krampeanfall eller ha problemer med å skrive og/eller snakke. Nøye overvåking er nødvendig.
	Tumorlysesyndrom: noen mennesker kan få uvanlige nivåer av enkelte salter i blodet (slik som kalium og urinsyre) – forårsaket av rask nedbrytning av kreftceller under behandling. Legen eller sykepleieren din vil ta blodprøver for å se etter denne tilstanden. Før hver infusjon bør du være godt hydrert og kan få legemidler som kan bidra til å redusere nøye nivåer av urinsyre. Disse kan bidra til å redusere mulige bivirkninger av tumorlysesyndrom.
	Svulstoppblussing: en reaksjon på visse legemidler som virker på immunsystemet som likner/ser ut som en forverring av kreften.
	Infeksjoner: du kan få tegn på infeksjon, som kan variere avhengig av hvor i kroppen infeksjonen er.

Hvis du har, eller tror du kan ha, noen av symptomene ovenfor, informer legen din umiddelbart.
Legen din kan:
	gi deg andre legemidler for å redusere symptomene og forhindre komplikasjoner
	stoppe behandlingen for en kort stund eller
	avslutte behandlingen helt.

Barn og ungdom

Dette legemidlet bør ikke gis til barn og ungdom under 18 år. Dette er fordi Columvi ikke er studert i denne aldersgruppen.

Andre legemidler og Columvi

Snakk med lege eller sykepleier dersom du bruker, nylig har brukt eller planlegger å bruke andre legemidler. Dette inkluderer reseptfrie legemidler og plantebaserte legemidler.

Graviditet og prevensjon

	Hvis du er gravid, tror du kan være gravid eller planlegger å bli gravid, spør legen din om råd før du tar dette legemidlet.
	Du bør ikke bruke Columvi hvis du er gravid. Dette er fordi det er mulig at Columvi kan skade det ufødte barnet ditt.
	Hvis du kan bli gravid, må du bruke effektiv prevensjon mens du behandles med Columvi og i 2 måneder etter siste dose.
	Informer legen din umiddelbart hvis du blir gravid mens du behandles med Columvi.

Amming

Ikke amme mens du får Columvi og i minst 2 måneder etter siste dose. Dette er fordi det ikke er kjent om dette legemidlet kan gå over i morsmelk og skade babyen din.

Kjøring og bruk av maskiner

Columvi kan påvirke din evne til å kjøre bil, sykle eller bruke verktøy eller maskiner.

Ikke kjør bil, bruk verktøy eller maskiner i minst 48 timer etter hver av de to første dosene av Columvi, eller hvis du utvikler symptomer på immuneffektorcelle-assosiert nevrotoksisitetssyndrom (ICANS) (føler deg forvirret, desorientert, mindre årvåken, har krampeanfall eller problemer med å skrive og/eller snakke) og/eller symptomer på cytokinfrigjøringssyndrom (CRS) (som feber, rask hjerterytme, svimmelhet eller ørhet, frysninger eller kortpustethet). Hvis du opplever slike symptomer må du unngå disse aktivitetene og kontakte lege, sykepleier eller apotek. Se avsnitt 4 for mer informasjon om bivirkninger.

Columvi inneholder polysorbater

Dette legemidlet inneholder 1,25 mg polysorbat 20 i hvert 2,5 ml hetteglass og 5 mg polysorbat 20 i hvert 10 ml hetteglass. Dette tilsvarer 0,5 mg/ml. Polysorbater kan forårsake allergiske reaksjoner. Snakk med legen hvis du har kjente allergier.


3.	Hvordan Columvi gis

Du vil bli gitt Columvi under tilsyn av en lege med erfaring i kreftbehandling, på et sykehus eller en klinikk.

Legemidler som gis før behandling med Columvi

	Syv dager før du starter behandling med Columvi, vil du få et annet legemiddel, obinutuzumab, for å redusere antallet B-celler i blodet ditt.
	30 til 60 minutter før du får Columvi, kan du få andre legemidler (premedisinering) for å bidra til å redusere reaksjoner forbundet med cytokinfrigjøringssyndrom. Disse legemidlene kan omfatte:
-	Et kortikosteroid som deksametason
-	Et febernedsettende legemiddel som paracetamol
-	Et antihistamin som difenhydramin

Hvor mye og hvor ofte vil du få Columvi

Du kan få inntil 12 behandlingssykluser med Columvi.

Hver syklus varer i 21 dager. I løpet av de første to syklusene, vil legen din begynne Columvi-behandlingen med en lav dose og gradvis øke den til full dose.

En typisk tidsplan er vist nedenfor.

Syklus 1: Dette vil inkludere en forbehandling og 2 lave doser av Columvi i løpet av de 21 dagene:
	Dag 1 – Forbehandling med obinutuzumab
	Dag 8 – 2,5 mg startdose med Columvi
	Dag 15 – 10 mg mellomliggende dose av Columvi

Syklus 2 til syklus 12: Dette vil kun være én dose i løpet av de 21 dagene:
	Dag 1 – 30 mg full dose med Columvi

Hvordan Columvi gis og overvåking

Columvi gis som et drypp i en vene (en intravenøs infusjon). Legen vil overvåke deg under alle infusjoner med Columvi og justere tiden som kreves for infusjon avhengig av hvordan du reagerer på behandlingen.
	Din første infusjon vil bli gitt over 4 timer. Når Columvi gis alene, vil legen overvåke deg nøye under den første infusjonen og i 10 timer etter fullført infusjon. Når Columvi gis sammen med legemidlene gemcitabin og oksaliplatin, vil legen overvåke deg nøye under den første infusjonen og i 4 timer etter fullført infusjon. Dette er for å se etter tegn eller symptomer på cytokinfrigjøringssyndrom.
	For påfølgende infusjoner kan det være nødvendig at legen din overvåker deg etter fullført infusjon. Dette vil være nødvendig hvis du har hatt moderat eller alvorlig cytokinfrigjøringssyndrom med din forrige dose.
	Hvis du ikke har noe cytokinfrigjøringssyndrom etter 3 doser, kan legen din gi de påfølgende infusjonene over 2 timer.

Hvis du går glipp av en dose med Columvi

Hvis du går glipp av en behandling, gjør en ny avtale med legen om behandling med en gang. For at behandlingen skal være fullt ut effektiv, er det svært viktig å ikke gå glipp av en dose.

Før du avbryter behandling med Columvi

Snakk med legen din før du avslutter behandlingen. Dette er fordi å stoppe behandlingen kan gjøre tilstanden din verre.

Spør legen din eller sykepleieren hvis du har ytterligere spørsmål om bruken av dette legemidlet.


4.	Mulige bivirkninger 

Som alle legemidler kan dette legemidlet forårsake bivirkninger, men ikke alle får det.

Alvorlige bivirkninger

Fortell legen din umiddelbart hvis du får noen av de alvorlige bivirkningene som er oppført nedenfor – du kan trenge akutt medisinsk behandling.

	Cytokinfrigjøringssyndrom (svært vanlig): symptomer kan inkludere, men er ikke begrenset til; feber, rask hjerterytme, svimmelhet eller ustabilitet, kvalme, hodepine, utslett, forvirring, frysninger, kortpustethet
	Immuneffektorcelle-assosiert nevrotoksisitetssyndrom (vanlig): symptomer kan inkludere, men er ikke begrenset til; forvirring, desorientering, følelse av redusert årvåkenhet, krampeanfall, eller problemer med å skrive og/eller snakke
	Infeksjoner (svært vanlig): symptomer kan inkludere, men er ikke begrenset til; feber, frysninger, pustevansker, brennende smerte ved vannlating
	Svulstoppblussing (svært vanlig): symptomer kan inkludere, men er ikke begrenset til; ømme hovne lymfeknuter, brystsmerter, vanskeligheter med å puste normalt, smerter ved svulststedet
	Tumorlysesyndrom (vanlig): symptomer kan inkludere, men er ikke begrenset til; svakhet, kortpustethet, følelse av forvirring, uregelmessig hjerterytme, muskelkramper

Andre bivirkninger

Snakk med legen eller sykepleieren umiddelbart dersom du merker noen av følgende bivirkninger eller hvis de blir verre:

Columvi brukt alene

Svært vanlige (kan forekomme hos flere enn 1 av 10 personer)

	lavere nivåer, målt i blodprøver, av:
-	nøytrofiler (en type hvite blodlegemer; nøytropeni), som kan forårsake feber eller symptomer på en infeksjon
-	røde blodlegemer (anemi), som kan forårsake tretthet, uvelhet og blek hud
-	blodplater (en type blodlegemer; trombocytopeni), som kan forårsake blåmerker eller blødninger
	feber
	lave nivåer, målt i blodprøver, av fosfat, magnesium, kalsium eller kalium
	utslett
	forstoppelse
	diaré
	kvalme
	virusinfeksjoner, som lungeinfeksjon, helvetesild
	hodepine

Vanlige (kan forekomme hos opptil 1 av 10 personer)

	lave natriumnivåer, målt i blodprøver, som kan forårsake tretthet, muskelrykninger eller kramper
	økte nivåer, målt i blodprøver, av leverenzymer og bilirubin (gult stoff i blodet), som kan forårsake gulfarging av hud eller øyne, og mørk urin
	bakterielle infeksjoner, som urinveisinfeksjon, infeksjon i eller rundt magen
	soppinfeksjon
	nese- og halsinfeksjoner (øvre luftveisinfeksjoner)
	lungeinfeksjoner slik som bronkitt og lungebetennelse (nedre luftveisinfeksjoner), som kan forårsake feber, hoste og pustevansker
	blodforgiftning (sepsis), som kan forårsake feber, frysninger og forvirring
	lave nivåer, målt i blodprøver, av lymfocytter (en type hvite blodceller; lymfopeni), som kan påvirke kroppens evne til å bekjempe infeksjon
	feber med lave nivåer av nøytrofiler (febril nøytropeni)
	oppkast
	blødning i magen eller tarmen (gastrointestinal blødning), som kan forårsake svart avføring eller blod i oppkast
	forvirring
	skjelving
	søvnighet

Mindre vanlige (kan forekomme hos opptil færre enn 1 av 100 personer)

	Hevelse i ryggmargen (myelitt), som kan forårsake muskelsvakhet eller nummenhet
	betennelse i tykktarmen (kolitt), som kan forårsake magesmerter, blodig avføring og avføringstrang

Columvi brukt i kombinasjon med legemidler mot kreft

Svært vanlige (kan forekomme hos flere enn 1 av 10 personer)

	lavere nivåer, påvist i blodprøver, av:
· blodplater (en type blodceller, trombocytopeni), som kan forårsake blåmerker eller blødninger 
· nøytrofile (en type hvite blodceller, nøytropeni), som kan forårsake feber eller symptomer på en infeksjon
· røde blodceller (anemi), som kan forårsake tretthet, uvelhet og blek hud 
· lymfocytter (en type hvite blodceller, lymfopeni), som kan påvirke kroppens evne til å bekjempe infeksjon
	kvalme
	nummenhet, kribling, svie, smerte, ubehag eller svakhet og/eller problemer med å gå (perifer nevropati)
	diaré
	økte verdier av leverenzymer på blodprøver
	utslett
	feber
	oppkast
	smerter i muskler og skjelett
	magesmerter
	forstoppelse 
	lave nivåer av kalium (hypokalemi) eller natrium (hyponatremi) på blodprøver
	covid-19-infeksjon forårsaket av et virus kalt koronavirus (SARS-CoV-2)
	lungebetennelse (pneumoni), som kan forårsake feber, hoste og pustevansker
	luftveisinfeksjoner, som rennende nese, sår hals, bihulebetennelse og bronkitt

Vanlige (kan forekomme hos opptil 1 av 10 personer)

	hodepine
	lave nivåer av magnesium, kalsium eller fosfat på blodprøver
	nye eller tilbakevendende virusinfeksjoner, som helvetesild og cytomegalovirusinfeksjon
	bakterieinfeksjoner, som urinveisinfeksjon
	infeksjon i blodet (sepsis), som kan forårsake feber, frysninger og forvirring
	soppinfeksjon
	økt nivå av bilirubin i blodet, som kan føre til gulfarging av hud eller øyne
	feber med lavt nivå av nøytrofile (en type hvite blodceller)
	betennelse i tykktarmen (kolitt), som kan forårsake magesmerter, blodig avføring og avføringstrang
	betennelse i bukspyttkjertelen (pankreas)
	betennelse i lungene (pneumonitt), som kan forårsake hoste og pustevansker

Mindre vanlige (kan forekomme hos opptilfærre enn 1 av 100 personer)

	skjelving
	forhøyede leverenzymer (påvist på prøver), som kan være tegn på leverbetennelse
	lungeinfeksjon (pneumocystis jirovecii-pneumoni)

Hvis du merker noen av bivirkningene ovenfor eller hvis de blir verre, informer legen din umiddelbart.

Melding av bivirkninger

Kontakt lege eller sykepleier dersom du opplever bivirkninger. Dette gjelder også bivirkninger som ikke er nevnt i pakningsvedlegget. Du kan også melde fra om bivirkninger direkte via det nasjonale meldesystemet oppført i Vedlegg V. Ved å melde om bivirkninger bidrar du med informasjon om sikkerheten ved bruk av dette legemidlet.


5.	Hvordan du oppbevarer Columvi

Legen din, apoteket eller sykepleieren er ansvarlig for å oppbevare dette legemidlet og kaste ubrukt produkt på riktig måte. Følgende informasjon er ment for helsepersonell:
	Oppbevar dette legemidlet utilgjengelig for barn.
	Bruk ikke dette legemidlet etter utløpsdatoen som er angitt på ytterkartongen og hetteglasset etter EXP. Utløpsdatoen er den siste dagen i den angitte måneden.
	Oppbevares i kjøleskap (2 °C ‑ 8 °C).
	Skal ikke fryses.
	Oppbevar hetteglasset i ytterkartongen for å beskytte mot lys.
	Ikke bruk dette legemidlet hvis det virker uklart, misfarget eller inneholder partikler.

Eventuelt ubrukt legemiddel eller avfallsmateriale skal destrueres i overensstemmelse med lokale krav.


6.	Innholdet i pakningen og ytterligere informasjon

Sammensetning av Columvi

	Virkestoffet er glofitamab.
	Columvi 2,5 mg: Hvert hetteglass inneholder 2,5 milligram glofitamab (i 2,5 ml konsentrat) i en konsentrasjon på 1 mg/ml
	Columvi 10 mg: Hvert hetteglass inneholder 10 milligram glofitamab (i 10 ml konsentrat) i en konsentrasjon på 1 mg/ml
	Andre innholdsstoffer er: L-histidin, L-histidinhydrokloridmonohydrat, L-metionin, sukrose, polysorbat 20 (E432) og vann til injeksjonsvæsker (se avsnitt 2 «Columvi inneholder polysorbater»).

Hvordan Columvi ser ut og innholdet i pakningen

Columvi konsentrat til infusjonsvæske, oppløsning (sterilt konsentrat) er en fargeløs, klar oppløsning som leveres i et hetteglass.

Hver pakke med Columvi inneholder ett hetteglass.

Innehaver av markedsføringstillatelsen og tilvirker

Roche Registration GmbH
Emil‑Barell‑Strasse 1
79639 Grenzach‑Wyhlen
Tyskland

Tilvirker
Roche Pharma AG
Emil-Barell-Strasse 1
79639 Grenzach-Wyhlen
Tyskland

Ta kontakt med den lokale representanten for innehaveren av markedsføringstillatelsen for ytterligere informasjon om dette legemidlet:

	België/Belgique/Belgien
Luxembourg/Luxemburg
N.V. Roche S.A.
België/Belgique/Belgien
Tél/Tel: +32 (0) 2 525 82 11

	Latvija
Roche Latvija SIA 
Tel: +371 ‑ 6 7039831


	България
Рош България ЕООД 
Тел: +359 2 474 5444

	Lietuva
UAB “Roche Lietuva” 
Tel: +370 5 2546799

	Česká republika
Roche s. r. o. 
Tel: +420 ‑ 2 20382111
	Magyarország
Roche (Magyarország) Kft. 
Tel.: +36 ‑ 1 279 4500


	Danmark
Roche Pharmaceuticals A/S 
Tlf.: +45 ‑ 36 39 99 99

	Nederland
Roche Nederland B.V. 
Tel: +31 (0) 348 438050


	Deutschland
Roche Pharma AG 
Tel: +49 (0) 7624 140 
	Norge
Roche Norge AS 
Tlf: +47 ‑ 22 78 90 00


	Eesti
Roche Eesti OÜ 
Tel: + 372 ‑ 6 177 380 

	Österreich
Roche Austria GmbH 
Tel: +43 (0) 1 27739

	Ελλάδα, Κύπρος
Roche (Hellas) A.E. 
Ελλάδα
Τηλ: +30 210 61 66 100

	Polska
Roche Polska Sp.z o.o. 
Tel.: +48 ‑ 22 345 18 88


	España
Roche Farma S.A. 
Tel: +34 ‑ 91 324 81 00
	Portugal
Roche Farmacêutica Química, Lda 
Tel: +351 ‑ 21 425 70 00


	France
Roche 
Tél: +33 (0) 1 47 61 40 00 
	România
Roche România S.R.L. 
Tel: +40 21 206 47 01 


	
Hrvatska
Roche d.o.o. 
Tel: +385 1 4722 333 
	Slovenija
Roche farmacevtska družba d.o.o. 
Tel: +386 ‑ 1 360 26 00


	Ireland, Malta
Roche Products (Ireland) Ltd.
Ireland/, L‑Irlanda
Tel: +353 (0) 1 469 0700

	Slovenská republika
Roche Slovensko, s.r.o. 
Tel: +421 ‑ 2 52638201 


	Ísland
Roche Pharmaceuticals A/S
Sími: +354 540 8000
	Suomi/Finland
Roche Oy 
Puh/Tel: +358 (0) 10 554 500 


	Italia
Roche S.p.A. 
Tel: +39 ‑ 039 2471
	Sverige
Roche AB 
Tel: +46 (0) 8 726 1200




Dette pakningsvedlegget ble sist oppdatert

Andre informasjonskilder

Detaljert informasjon om dette legemidlet er tilgjengelig på nettstedet til Det europeiske legemiddelkontoret (the European Medicines Agency): https://www.ema.europa.eu.

---------------------------------------------------------------------------------------------------------------
Påfølgende informasjon er kun beregnet på helsepersonell:

Fortynnet oppløsning av Columvi kan administreres som intravenøs infusjon fra pose (alle doser) eller sprøyte (kun 2,5 mg dose).

Columvi må gis som en intravenøs infusjon gjennom en dedikert infusjonslinje.
Det må ikke gis som en intravenøs push eller bolus.

For instruksjoner om fortynning av Columvi før administrering, se nedenfor.

Instruksjoner for fortynning

	Columvi inneholder ikke konserveringsmiddel og er kun beregnet for engangsbruk
	Columvi må fortynnes av helsepersonell ved bruk av aseptisk teknikk før intravenøs administrering.
	Ikke rist hetteglasset. Inspiser hetteglasset med Columvi visuelt for partikler eller misfarging før administrering. Columvi er en fargeløs, klar løsning. Kast hetteglasset hvis oppløsningen er uklar, misfarget eller inneholder synlige partikler.

Tilberedning av intravenøs infusjon fra pose
	Trekk ut passende volum natriumklorid 9 mg/ml (0,9 %) injeksjonsvæske, oppløsning eller natriumklorid 4,5 mg/ml (0,45 %) injeksjonsvæske, oppløsning som beskrevet i tabell 1, fra infusjonsposen med en steril kanyle og sprøyte og kast.
	Trekk ut det nødvendige volumet av Columvi-konsentrat for den tiltenkte dosen fra hetteglasset med en steril kanyle og sprøyte og fortynn i infusjonsposen (se tabell 1 nedenfor). Kast eventuell ubrukt del som er igjen i hetteglasset.
	Den endelige glofitamabkonsentrasjonen etter fortynning må være 0,1 mg/ml til 0,6 mg/ml.
	Vend forsiktig infusjonsposen for å blande oppløsningen for å unngå overdreven skumdannelse. Ikke rist.
	Inspiser infusjonsposen for partikler og kast hvis de finnes.
	Før starten av den intravenøse infusjonen skal innholdet i infusjonsposen være romtemperert (25 °C).
· Ved administrering av Columvi via sprøyteinfusjon, trekk hele innholdet i infusjonsposen opp i en sprøyte. Alternativt kan en metode med to sprøyter ved bruk av en adapter benyttes for å tilberede dosen til pumpeinfusjon med sprøyte.

Tabell 1. Fortynning av Columvi for intravenøs infusjon fra pose

	Dose av Columvi som skal administreres
	Størrelse på infusjonspose
	Volum natriumklorid 9 mg/ml (0,9 %) eller 4,5 mg/ml (0,45 %) injeksjonsvæske som skal trekkes opp og kasseres
	Volum av Columvi-konsentrat som skal tilsettes

	2,5 mg
	50 ml
	27,5 ml
	2,5 ml

	
	100 ml
	77,5 ml
	2,5 ml

	10 mg
	50 ml
	10 ml
	10 ml

	
	100 ml
	10 ml
	10 ml

	30 mg
	50 ml
	30 ml
	30 ml

	
	100 ml
	30 ml
	30 ml



Tilberedning av intravenøs infusjon fra sprøyte (kun 2,5 mg dose)
Bruk en metode med to sprøyter med en adapter for å tilberede dosen. Sluttvolumet av den fortynnede oppløsningen er 25 ml.
	Trekk ut 22,5 ml natriumklorid 9 mg/ml (0,9 %) injeksjonsvæske, oppløsning eller natriumklorid 4,5 mg/ml (0,45 %) injeksjonsvæske, oppløsning fra en infusjonspose til en sprøyte av egnet størrelse (f.eks. 30 ml).
	Trekk ut 2,5 ml Columvi-konsentrat fra hetteglasset med en steril kanlye til en ny sprøyte. Kast eventuell ubrukt del som er igjen i hetteglasset.
	Fest en adapter til de to sprøytene, og overfør Columvi-konsentratet til sprøyten som inneholder natriumklorid 9 mg/ml (0,9 %) injeksjonsvæske, oppløsning eller natriumklorid 4,5 mg/ml (0,45 %) injeksjonsvæske, oppløsning. Den endelige glofitamabkonsentrasjonen etter fortynning skal være 0,1 mg/ml.
	Koble fra sprøytene. Trekk luft inn i sprøyten som inneholder den fortynnede oppløsningen med Columvi, og lukk den. 
	Vend forsiktig sprøyten for å blande oppløsningen for å unngå overdreven skumdannelse. Ikke rist.
	Fjern luftbobler fra sprøyten før administrering.

Administrering

Skal kun administreres som en intravenøs infusjon.

Skal ikke administreres som intravenøs støt- (push) eller bolusdose.

Administreres som en intravenøs infusjon gjennom en separat infusjonslinje fraved bruk av en pose infusjonspumpe eller sprøyte, i begge tilfeller ved bruk av pumpe, over maksimalt 8 timer.

NårDet kan være at infusjonsposen eller sprøyten med Columvi blir er tom på kortere tid enn anbefalt infusjonsvarighet. For å , må man sikre at hele Columvidosen administreres, ved å skylle den samme infusjonslinjen ved å erstatte den tomme Columviposen eller –sprøyten, med en infusjonspose eller -sprøyte som inneholder natriumklorid 9 mg/ml (0,9 %) injeksjonsvæske, oppløsning eller natriumklorid 4,5 mg/ml (0,45 %) injeksjonsvæske, oppløsning. Fortsett infusjonen med samme hastighet til anbefalt infusjonsvarighet er nådd.

Uforlikeligheter

Kun natriumklorid 9 mg/ml (0,9 %) eller 4,5 mg/ml (0,45 %) injeksjonsvæske, oppløsning bør brukes for å fortynne Columvi, siden andre injeksjonsvæsker ikke er testet.

Når fortynnet med natriumklorid 9 mg/ml (0,9 %) injeksjonsvæske, oppløsning er Columvi forenlig med intravenøse infusjonsposer som består av polyvinylklorid (PVC), polyetylen (PE), polypropylen (PP) eller ikke-PVC polyolefin. Fortynnet med natriumklorid 4,5 mg/ml (0,45 %) injeksjonsvæske, oppløsning er Columvi kompatibel med intravenøse infusjonsposer som består av PVC.

Ved fortynning med natriumklorid 9 mg/ml (0,9 %) eller 4,5 mg/ml (0,45 %) injeksjonsvæske, oppløsning, er Columvi kompatibel med sprøyter som består av PP.

Ingen uforlikeligheter har blitt observert med infusjonssett med produktkontaktende overflater av polyuretan (PUR), PVC, PE, polybutadien (PBD), polyeteruretan (PEU), polykarbonat (PC), silikon, polytetrafluoretylen (PTFE) eller akrylnitrilbutadienstyren (ABS) og in-line filtermembraner sammensatt av polyetersulfon (PES) eller polysulfon. Bruk av in-line filtermembraner er valgfritt.

Fortynnet oppløsning for intravenøs infusjon

Kjemisk og fysisk stabilitet ved bruk er vist i maksimalt 72 timer ved 2 °C til 8 °C og 24 timer ved 30 °C etterfulgt av en maksimal infusjonstid på 8 timer.

Fra et mikrobiologisk synspunkt bør den fortynnede løsningen brukes umiddelbart. Hvis det ikke brukes umiddelbart, er oppbevaringstider og -forhold før bruk brukerens ansvar og vil normalt ikke være lenger enn 24 timer ved 2 °C til 8 °C, med mindre fortynning har funnet sted under kontrollerte og validerte aseptiske forhold.

Destruksjon

Columvi hetteglass er kun til engangsbruk.

Eventuelle ubrukte legemidler eller avfallsmateriale skal destrueres i henhold til lokale krav.

